Update Gambar Selepas Sebulan Hilang, PU Azman Nampak Cengkung

Selepas hampir sebulan menghilang, pendakwah bebas Pencetus Ummah (PU) Azman akhirnya memuat naik gambar terbarunya di Instagram.

Menerusi foto dikongsikan, PU Azman dilihat agak cengkung memakai t-shirt biru gelap dan berkopiah berada di sebuah kenduri dipercayai bersama beberapa ahli keluarganya.

Perkongsian PU Azman itu mendapat pelbagai reaksi daripada pengikutnya yang meluahkan rasa syukur dapat melihat update terbaru pendakwah tersebut dimana kali terakhir dikemaskini awal September lalu.

Seperti sudah dijangka, ramai yang tertanya-tanya kemana pendakwah itu menghilangkan diri serta rindu untuk mendengar gurau senda PU Azman di radio.

Dalam pada itu, ramai yang mendoakan agar segala urusan PU Azman dipermudahkan serta terus diperlihara dan sentiasa berada di dalam lindungan Allah.


Erma Fatima Tanya Zul Ariffin Siapa Suruh Muat Naik Video Itu?

Semalam, pelakon Zul Ariffin didenda RM30,000 selepas mengaku bersalah di Mahkamah Sesyen Sepang atas pertuduhan memuat naik kandungan bersifat sumbang di Instagram.

Zul berkata dia mengaku bersalah kerana tidak mahu memanjangkan kes berkenaan serta enggan membazir masa mana-mana pihak serta menyifatkan orang lain ‘malaikat’ namun tidak dirinya.

Memetik mStar Online, penerbit drama Perempuan Itu iaitu Erma Fatima berkata dia tidak tahu mesej itu ditujukan kepada siapa dan hanya Zul sahaja yang tahu.

“Hanya dia sahaja yang tahu, saya rasa dia lebih mengetahui apa yang dia ucapkan dan kenapa dia buat begitu.

“Dalam hal ini, tiada siapa malaikat dan tiada siapa syaitan…ini adalah tanggungjawab setiap manusia terhadap karier. Saya percaya Zul ada tanggungjawab sebagai pelakon dan pengarah juga ada tanggungjawab dia. Saya sebagai produser juga ada tanggungjawab.

“Kalau dia kata orang lain malaikat, saya pun tak tahu siapa malaikat itu. Bagi saya apa yang berlaku ini adalah pesan kepada semua orang termasuklah diri saya, pengarah dan juga pelakon lain,” katanya.

Menurut Erma, kesalahan Zul adalah kerana memuat naik video tersebut serta bertanyakan siapa yang menyuruh untuk berbuat demikian. Kata Erma lagi, setiap pelakon perlu menggunakan kewarasan akal sebelum melakukan sesuatu meskipun menerima arahan daripada orang lain.

“Ini bukan masa untuk menunding jari dengan menyatakan kau syaitan aku malaikat. Saya tak mampu nak berkata apa-apa sebab dalam hal ini dia yang muat naik dan dia sahaja yang tahu kenapa dia buat begitu dan siapa yang suruh.

“Pelakon juga diberikan otak untuk berfikir, apabila membuat sesuatu itu di atas kewarasan kita. Kita tak akan membodohkan diri kita untuk buat sesuatu atas arahan siapa pun.

“Bagi saya bukan Zul sorang yang bersalah..salah itu terletak pada semua orang bukan dia seorang dalam hal ini tapi dia yang muat naik video itu. Siapa yang suruh muat naik video itu?” katanya.

Dalam pada itu, Erma berkata dia belum tahu lagi bilakah drama tersebut akan ditayangkan kerana masih banyak yang perlu diperbaiki semula.


“Tak Cukup Lagi Ke Selama Ni Tengok Saya Dikeji Dimaki?” – Neelofa

Baru-baru ini, perkongsian selebriti terkenal dan usahawan popular Neelofa menjadi perhatian apabila menegur portal berita yang menulis tajuk dengan tujuan ‘menjemput’ orang ramai memakinya.

Menerusi satu perkongsian di Insta Story, Neelofa turut memuat naik paparan berita tersebut serta komen yang ditinggalkannnya menerusi Instagram portal berkenaan.

BACA: “Haris Sangat Pentingkan Adab & Akhlak” – Neelofa Kongsi Kemanisan Berumah Tangga

Menurut Neelofa, boleh saja portal berkenaan menulis tajuk yang lebih baik seperti dilakukan Harian Metro dan Utusan kerana artikel tersebut juga cerita yang baik-baik sahaja.

“Jangan lah trigger untuk dikecam. Bila orang share benda baik, tapi tetap nak cari jugak jalan supaya dikeji dicaci dimaki. Metro & Utusan boleh buat tajuk baik-baik, sebab artikel pun ceritanya baik saja. Jadi kenapa yang lain tak boleh ikut sama?? tulisnya.

Sementara itu, Neelofa turut menulis kapsyen bertanyakan adakah masih belum cukup melihat dirinya dikecam selama ini.

“Dah dah la nak trigger orang untuk keji maki saya sekeluarga. Tak cukup lagi ke selama ni tengok saya dikecam?” katanya.

Inilah lumrah kehidupan seorang selebriti yang perlu menghadap dengan kecaman dan makian daripada netizen. Diharap Neelofa terus sabar dan tabah.


Netizen Tanya Hael Husaini Pakai Rantai Emas Ke Tu?

Sejak kebelakangan ini, penampilan penyanyi dan komposer terkenal Hael Husaini menjadi perhatian ramai apabila dilihat seprerti selebriti di Korea Selatan.

Baru-baru ini, Hael ada berkongsikan video menjayakan konsert ulang tahun CUCKOO ke-8 di Axiata Arena, Bukit Jalil pada Sabtu lalu.

Menerusi video yang dimuat naik di aplikasi TikTok, Hael dilihat mengenakan pakaian serba merah dan ‘glove’ berwarna hitam pada bahagian kedua-dua tangannya. Namun, apa yang lebih menjadi perhatian ramai adalah aksesori rantai yang dipakai oleh penyanyi itu.

Diruangan komen, ada yang tertanya-tanya adakah ianya rantai emas atau mungkin sekadar aksesori biasa sehingga orang ramai tersalah anggap ia adalah emas.

Terdahulu, penyanyi itu yang dikatakan seolah-olah mahu meniru pelakon kacak Korea Selatan, Lee Min Ho. Tidak kurang juga ada yang berpendapat Hael berubah terlalu drastik dan dilihat berbeza dengan wajahnya yang dahulu.


“Rocker Atau Beruk? Kalau Betul Rocker Dia Tidak Begitu” – Awie

Sejak beberapa hari lalu hangat diperkatakan mengenai isu vokalis band terkenal yang didakwa meludah di atas pentas ketika persembahan sekaligus mengundang kecaman netizen.

Memetik Astro Gempak, vokalis kumpulan Wings iaitu Datuk Awie menegaskan penyanyi band rock Malaysia seharusnya memiliki adab yang tinggi serta tidak bersiakap baidab ketika melakukan persembahan.

“Berkenaan isu rockers yang bertindak tidak sopan di atas pentas itu bukan lesen untuk dia carut dan berkelakuan aneh ketika buat persembahan. Rock ini ada kategori-katergorinya, rock punk, rock death metal dan sebagainya.

“Yang berkelakuan aneh itu, rocker atau beruk? Kalau betul dia rocker, dia tidak begitu. Band di Malaysia ni kebanyakkannya Melayu dan kita ada adab, adab kita sangat tinggi. Rock memang ada attitude g*mpang tapi jangan ambil yang g*mpang,” katanya.

Penyanyi berusia 53 tahun itu turut menitipkan nasihat kepada penyanyi band rock di Malaysia supaya tidak terbawa-bawa masalah peribadi ke atas pentas dan sentiasa ingat akan ibu bapa sebelum melakukan sesuatu yang buruk.

“Saya seru kepada semua penyanyi band walaupun rock macam mana sekali pun jaga adab, kesian mak ayah kita yang ajar kita mengaji dan adab, kira hancurkan, kesian ibu bapa.

“Jangan mulakan sesuatu yang b*doh, carilah sesuatu dari sudut yang positif, dalam seni muzik macam-macam boleh dibuat. Saya dah 37 tahun nyanyi, rebel itu hanya diluar pentas, jangan bawa atas pentas, nanti satu dunia tahu.

“Kalau nak rebel boleh, tetapi melalui penulisan lirik, berkaryalah, luahkan dalam lirik bukannya dengan attitude buruk di atas pentas. “Selagi beriman insyallah kita boleh kawal perkara itu,” tambahnya.


Love Sangat Lagu Terbaharu Kaka Azraff ‘Siapa Kata’, Automatik Bersemangat!

Kaka Azraff yang cukup popular dengan lagu seperti ‘Bukan Hal Aku’ dan ‘Gila’ hasil gandingan bersama Loca B serta Noki ini baru sahaja mengeluarkan lagu kolaborasi bersama PETRONAS yang berjudul ‘Siapa Kata’.

Lagu terbaharu yang dikeluarkan sempena Hari Malaysia ini turut menjadi sumber inspirasi kepada anak-anak muda terutamanya untuk terus berkarya dalam hidup serta mengubah impian jadi kenyataan.

Bukan itu je, lirik yang disampaikan dalam lagu ini juga mempunyai kata-kata motivasi yang mampu menerap dan membakar semangat juang anda! Serius meremang bila anda teliti bait-bait lirik yang disampaikan Kaka Azraff dalam lagu ‘Siapa Kata’ ini.

Kami pasti, anda dapat membuka lembaran baru untuk terus bersemangat berjuang sekuat tenaga untuk menggapai impian yang diinginkan selama ini!

Jadi, pada anda yang sedang bersedih, mudah putus asa dan pernah ‘jatuh’ dalam hidup, dengarlah lagu ‘Siapa Kata’ ini. Confirm bila dengar je lagu ini automatik anda terus rasa bersemangat. Anda boleh terus download di Spotify atau Joox.

Paling penting jangan mudah rasa putus asa dan ingin menyerah. Dare to dream! Sentiasa pastikan bahawa tak kira apa pun cabaran, tak kira betapa ‘sempit’ pun masa, jangan pernah putus asa! Jangan pernah berhenti bermimpi okay!

Anda kena jadi macam PETRONAS yang dapat memecah stereotaip masyarakat apabila salah satu stesen minyaknya, menjangkaui kebiasaan dengan menjual barang-barang lain yang tidak biasa dijual di sebuah stesyen minyak. Sangat memberi inspirasi gais.

Kisah yang kami maksudkan adalah stesen minyak PETRONAS di Pendang, Kedah yang tular baru-baru ini apabila menjual pelbagai barang termasuklah keperluan dapur seperti rempah ratus, sayur-sayuran dan bermacam lagi!

Dah macam mini market tau. Memang kami sendiri pun tak expect stesen minyak boleh jual semua benda ni. Padu kan? Tapi itulah, tiada yang mustahil pun!

Jadikan kisah seperti ini sebagai inspirasi dalam hidup anda. Tidak salah bermimpi dan berimpian. Tak payah bayar pun, ‘PERCUMA’ je. Jadikan perkara yang mustahil itu kenyataan! Biar je mulut orang berkata-kata yang penting impian yang anda nak itu tercapai. Faham?

Jom layan lagu ini untuk kita lebih bersemangat dan berinspirasi mengejar impian!


‘Hikmah’ Pandemik! Skim Geran Pendigitalan PKS Bantu Usahawan ‘Selongkar’ Dunia Digital

Siapa yang tidak gelabah kalau perniagaan yang diusahakan mula merudum akibat daripada pandemik yang melanda negara?

Memang tidak dinafikan ramai usahawan yang ‘mengeluh’ dan tidak tahu mana arah yang patut mereka tuju. Semua jadi serba tak kena.

Malah ada juga usahawan yang terpaksa tutup kedai akibat penularan wabak COVID-19 ini. Ye lah tiada pelanggan yang boleh walk-in ke kedai ketika itu, siapa je yang nak beli barang yang ada. Betul tak?

Yang pastinya semasa tempoh pelaksanaan Perintah Kawalan Pergerakan (PKP)sepanjang dua tahun pandemik melanda menyebabkan beberapa aktiviti ekonomi lumpuh.

Tetapi ada ‘hikmah’ juga daripada wabak penularan COVID-19. Ramai usahawan mula ‘buka mata’ dan mencari peluang baharu dan meneroka strategi baharu untuk menjalankan perniagaan agar tidak terus ‘gulung tikar’!

Selain perniagaan sedia ada secara fizikal, mereka mula beralih kepada pemasaran produk secara online atau digital. Jangan tak tahu, bukan sahaja usahawan ‘senior’ yang buat malah usahawan ‘junior’ yang baru menapak pun mula menggunakan kaedah sama bagi meneruskan kelangsungan hidup.

Dah tiada lagi istilah buta IT, malah sekarang ini ramai usahawan yang pandai berniaga secara dalam talian tau. Nak pula sekarang ini, orang kita ‘asyik’ dengan telefon sahaja, jadi tidak hairanlah ramai yang lebih suka membeli secara dalam talian!

Salah satu langkah ‘berani’ yang kerajaan buat bagi merancakkan lagi sektor ekonomi negara adalah dengan memperkenalkan Skim Geran Pendigitalan PKS dalam Bajet 2022. Menarik!

Untuk info anda, Geran Pendigitalan PKS atau Perniagaan Kecil dan Sederhana ini adalah inisiatif untuk membantu PKS mengguna pakai perkhidmatan pendigitalan dalam operasi perniagaan harian mereka. Ia sangat membantu perniagaan terutama ketika mereka melalui musim pandemik.

Geran padanan berjumlah 50% sehingga RM5,000 ini telah disediakan bagi setiap syarikat PKS yang layak bagi langganan perkhidmatan pendigitalan untuk meningkatkan daya persaingan dan produktiviti perniagaan mereka.

Apa yang menariknya, tiada yuran dikenakan malah sejak diperkenalkan dalam Bajet 2022, ramai usahawan dapat dibantu. Pilihan boleh dibuat antara lima bidang perkhidmatan digitalisasi yang disediakan geran ini:
a. E-dagang
b. Sistem sumber manusia dan Payroll
c. Sistem perakaunan
d. Pemasaran Digital
e. Sistem Electronic Point of Sales dan Payment Gateway

Salah seorang penerima Bantuan Skim Geran Pendigitalan PKS ini adalah Puan Louise Chu, pengasas Claire Organics, barangan kulit semula jadi.

Menurut beliau, inisiatif ini amat membantu dalam mengembangkan perniagaannya secara digital. Akuinya, dengan skim ini, perniagaannya mula tampak sinar harapan.

Tambahnya lagi, perniagaan yang diusahakannya itu kini berkembang maju melalui saluran digital sebagai e-commerce. Media sosialnya juga turut mula dikenali ramai.

Anda boleh tonton sendiri kisahnya sekarang agar dapat memberikan inspirasi kepada anda!


Disuruh Buat Ujian Air Kencing, Pengurus Yakin Noh Salleh ‘Bersih’

Susulan tindakan Noh Hujan meludah di atas pentas ketika persembahan baru-baru ini, ada netizen meminta pihak berkuasa menjalankan ujian air kencing terhadap penyanyi itu.

Memetik Kosmo, pengurus kumpulan Hujan iaitu Ahmad Ariffin Ahmad menafikan dakwaan Noh mengambil bahan terlarang dan perbuatannya itu adalah tindakan spontan kerana terkena renjatan elektrik.

“Noh ‘bersih’ dan tidak dipengaruhi bahan terlarang. Cuma apabila orang merakam dari tepi, nampak seperti dia meludah penonton. Walhal jarak antara pentas dan penonton juga agak jauh dan dipisahkan besi penghadang.

“Kami harap tiada spekulasi yang menganggap tindakan tersebut disebabkan bahan terlarang. Noh ‘bersih’, itu saya yakin 100 peratus.

“Mungkin sebab rambutnya kelihatan tidak terurus, tetapi dalam keadaan panas berkurung di dewan yang dipenuhi 13,000 penonton, tentu saja susah nak maintain elok,” katanya.

Dalam pada itu, mengenai dakwaan Noh masih berada dalam keadaan tertekan disebabkan bercerai dengan Mizz Nina, Ahmad Ariffin berkata soal peribadi bukan dalam pengetahuannya.

“Hal peribadi memang kami tidak pernah bincangkan, namun saya nampak dia sibuk dengan beberapa projek lain termasuk projek solo. Jadi semuanya macam biasa saja,” katanya.


Sharifah Zarina Tak Kisah Anak Dikecam Berpelukan Dengan Lelaki

Pasti ramai tahu, penyanyi Sharifah Zarina mempunyai seorang anak perempuan, Athalia Deena Baswani yang dikenali ramai di platform TikTok.

Baru-baru ini, perkongsian anak kepada penyanyi itu menjadi perhatian ramai apabila memuat naik video berpelukan dengan seorang lelaki.

Menerusi video dikongsikan, Athalia dilihat berjalan bersahaja sambil bermain dengan rambutnya sebelum berpelukan dengan seorang lelaki yang juga personaliti media sosial England, Elliot James Reay sebagai tanda bertegur sapa.

Seperti sudah dijangka, perkongsian Athalia itu mendapat pelbagai reaksi darpada netizen kurang senang dengan tindakan gadis itu yang tiada segan silu memeluk lelaki bukan mahram.

Tidak kurang juga, di ruangan komen ada netizen tertanya-tanya reaksi ibu kepada gadis itu melihat anaknya berpelukan dengan lelaki.

Malah, ada yang menitipkan pesanan kepada Athilia supaya lebih berhati-hati sebelum memuat naik perkongsian kerana bimbang ibunya terkena tempias.

Dalam pada itu, ada yang memetik ibu kepada gadis itu supaya memberi nasihat kepada anaknya. Namun, apa yang lucu apabila ada yang salah memetik nama Sharifah Sakinah.

Perkara itu mendapat perhatian Sharifah Zarina yang memberikan respon dimana dia tidak kisah jika netizen mahu mengecam dan mengkritik anaknya tetapi pastkan memetik nama individu yang sebenar.

“Saya tak kisah kalau ada yang nak bagitahu saya, anak saya dikecam atau orang kutuk anak saya ke, saya tak kisah. Tapi, tolonglah tagged saya ya. Jangan tagged artis lain. Itu Sharifah lain, ini Sharifah lain,”katanya.


“Saya Nampak Isteri Mahu Kemasyhuran, Populariti” – Hasnol Bakal Bercerai Khamis Ini

Penyanyi Hasnol Hassan Ariff berkata rumah tangga kedua yang dibina bersama Marina Mohin bakal bertemu titik noktah pada Khamis ini.

Memetik Harian Metro, penyanyi yang popular dengan lagu Laguku Untukmu ini berkata perpisahan mereka itu nanti adalah secara baik dan tiada permusuhan.

“Cuma kami tiada persefahaman. Jodoh kami sampai sini sahaja. Allahu a’lam,” katanya.

Menurut Hasnol, rumah tangga yang dibina selama hampir 12 tahun itu sudah tidak boleh diselamatkan lagi apatah lagi mereka pernah beberapa kali duduk berasingan.

“Selama ini saya dah lama bertahan. Kami pernah duduk berasingan banyak kali pada 2013, 2015 dan 2016 bagi mencari penyelesaian.

“Bagaimanapun saya tetap memendam rasa dan kali ini nekad baiklah masing-masing bawa haluan sendiri. “Saya nak hidup tenang tanpa fikirkan apa-apa lagi selepas ini,” katanya.

Kata Hasnol lagi, dia akan terus pulang ke Sungai Buloh, Selangor untuk tinggal dan menjaga ibunya yang kini berusia 77 tahun selepas melafazkan cerai.

“Tiada siapa tahu perkara ini kecuali emak, adik dan sahabat karib saya, Shukri Zainal sebelum buat keputusan memberitahu Harian Metro.

“Saya nampak isteri mahukan kemasyhuran dan populariti. Apapun tak mengapa kerana semuanya kehendak Allah belaka. Saya tak perlu nak pening-pening lagi selepas Khamis ini,” katanya.

Terdahulu, Hasnol berkahwin dengan Marina pada 2010 dan mempunyai seorang anak iaitu Haneesa Maisara yang kini berumur 11 tahun.

Hasnol turut mempunyai tiga cahaya mata Aqeef Hayyat, 27, Aqeef Hilman, 24 dan Hanna Aeesya, 18 tahun, menerusi perkahwinan pertama dengan bekas isteri, Akhmarzuraikha Salleh.

Sebelum ini, sebuah portal hiburan melaporkan rumah tangga Hasnol dan isterinya bergolak pada awal tahun itu kembali pulih seperti sedia kala.


“Mereka Semuanya Malaikat, Saya Bukan” – Zul Ariffin

Pagi tadi, pelakon Zul Ariffin didenda RM30,000 selepas mengaku bersalah di Mahkamah Sesyen Sepang atas pertuduhan memuat naik kandungan bersifat sumbang di Instagram.

Memetik Harian Metro, Zul berkata biarlah dirinya sahaja yang mengaku bersalah serta menyifatkan orang lain ‘malaikat’ namun tidak dirinya.

Zul berkata demikian apabila ditanya mengenai tindakan susulan terhadap pihak dipercayai memintanya memuat naik video itu.

“Tiada tindakan sebab orang lain yang terbabit semuanya ‘malaikat’, saya seorang saja tidak. Jadi, saya sajalah yang mengaku bersalah. Tidak mengapa,” katanya.

Menurut Zul lagi, apa yang berlaku pada dirinya dapat dijadikan pengajaran kepada pelakon lain sebelum memuat naik sebarang promosi untuk setiap karya terbaharu.

“Kita semua tidak terlepas daripada melakukan kesilapan. Disebabkan itu, jadikan kes ini sebagai pengajaran kepada semua orang di luar sana termasuk pelakon.

“Kalau disuruh muat naik apa-apa kandungan, tidak perlulah beriya-iya sangat. Betul tak? Kalau disuruh juga untuk tujuan promosi, tolong berhati-hati dan jadikan saya sebagai contoh. Muat naik gambar ‘selfie’ pun sudah memadai. Tak rugi apa pun,” katanya.

Dalam pada itu, Zul berkata dia mengaku bersalah kerana tidak mahu memanjangkan kes berkenaan serta enggan membazir masa mana-mana pihak. Ujarnya lagi, dia meluahkan rasa syukur dan terharu menerima sokongan daripada rakan-rakan.

“Saya lega dengan keputusan ini. Walaupun saya tak pernah berdepan dengan situasi ini iaitu terbabit dengan kes besar di mahkamah, tapi dengan nasihat peguam dan sokongan daripada rakan-rakan yang hadir saya sangat terharu.

“Saya ingatkan tiada yang akan datang beri sokongan tapi Alhamdulillah ramai yang hadir termasuk rakan media. Saya enggan bazir masa mahkamah atau sesiapa. Jadi saya memilih mengaku bersalah kerana saya yang memuat naik video terbabit.

“Jika tidak, perkara ini akan terus berlanjutan dan saya tak nak hidup dengan rasa yang begitu. Jadi langkah terbaik saya anggap ini kesalahan atas kelakuan saya selain rasa bersalah kepada Allah,” katanya.


“Penat Jaga Badan, Akhirnya Kena Bakar”

Baru-baru ini, pelakon dan penyanyi Azira Shafinaz ada memuat naik gambarnya bercuti bersama rakan-rakannya di Bangkok, Thailand.

Tidak lokek berkongsikan momen percutian di sana, dalam posting tersebut Azira dan rakan-rakan sedang meraikan sambutan hari jadi di sebuah bar yang terkenal di Bangkok.

BACA: Azira Shafinaz Akui Masih Single, Impi Lelaki Yang Faham Kerjayanya

Menerusi foto dikongsikan, Azira dilihat mengenakan ‘dress’ berwarna silver paras lutut. Pada foto dikongsikan, dapat dilihat ada foto memaparkan Azira memakai jaket dan ada yang tidak.

Seperti sudah dijangka, foto dikongsikan Azira itu menimbulkan rasa kurang senang netizen yang menyifatkan penampilan pelakon itu agak seksi.

Diruangan komen, rata-rata netizen memberikan teguran dan nasihat pada Azira, tidak kurang juga, ada yang memberikan kata-kata sindiran.

Meskipun ada yang mengecam cara pemakaian Azira, namun ada yang memuji kecantikan pelakon itu. Bagaimanapun, Azira dilihat tidak membalas komen sindiran yang ditinggalkan netizen.


Zul Ariffin Mengaku Bersalah Muat Naik Kandungan Sumbang

Pelakon Zul Ariffin didenda RM30,000 selepas mengaku bersalah di Mahkamah Sesyen Sepang atas pertuduhan memuat naik kandungan bersifat sumbang dalam media sosial pada Mac lalu.

Memetik BH Online, Zul membuat pengakuan itu selepas pertuduhan dibacakan terhadapnya di hadapan Hakim Noorhisham Mohd Jaafar.

Zul tiba di mahkamah kira-kira jam 8.10 pagi dengan menaiki Toyota Vellfire berwarna hitam dan memakai sut kelabu gelap serta pelitup muka diiringi peguam dan rakannya.

Pendakwaan terhadap pelakon itu akan dijalankan mengikut Seksyen 233 Akta Komunikasi dan Multimedia 1998.


“Nilai Pada Bakat, Bukannya Penampilan” – Dolla

Penampilan ahli kumpulan wanita, Dolla sering kali dikecam netizen apabila dilihat tampil agak keterlaluan dan ada yang mengatakan hanya menjual imej seksi semata-mata berbanding bakat.

Bukan itu saja, ada yang mengatakan kumpulan Dolla yang dianggotai empat ahli iaitu Sabronzo, Tabby, Angel dan Syasya seolah meniru kumpulan tersohor Korea Selatan, BLACKPINK.

BACA: “Kami Terlalu Fokus Pada Persembahan Sampai Terlepas Pandang Baju Seksi” – Dolla

Bagaimanapun, salah seorang ahli Dolla iaitu Sabronzo berkata mereka enggan peduli dengan pandangan negatif orang ramai sebaliknya mahu memberi fokus untuk tingkatkan kerjaya seni.

“Keutamaan kami adalah muzik dan kerjaya. Tetapi, setiap orang mempunyai pandangan dan hak untuk bersuara.

“Seperti penyanyi lain, kami juga mahu bakat dan kebolehan yang kami ada untuk dinilai serta diberi perhatian, bukannya penampilan,” katanya.

Dalam pada itu, Sabronzo berharap agar isu cara pemakaian mereka itu tidak dipanjangkan lagi dan kecaman yang diterima membuatkan mereka sedar serta akan lebih berhati-hati dalam pememilihan pakaian.

“Kami akur untuk memperbaiki imej dan akan mematuhi cara pemakaian yang lebih bersesuaian. Kami mahu terus bergetak ke depan dan sudah tentunya, kami akan lebih berhati-hati,”katanya.

Terdahulu, mereka mengakui terlepas pandang mengenai soal pemilihan pakaian mungkin kerana terlalu fokus kepada persembahan.


“Noh Salleh Ludah Sebab Kena Renjatan Elektrik” – Pengurus

Hangat diperkatakan dakwaan penyanyi Noh Salleh meludah ke arah penonton ketika persembahan di sebuah konsert Sabtu lalu, pengurus kepada penyanyi itu tampil menjelaskan situasi sebenar.

Memetik mStar Online, Ahmad Ariffin Ahmad berkata Noh tidak meludah kepada penonton sebaliknya ke atas pentas.

“Dakwaan Noh meludah ke bahagian penonton adalah tidak benar. Jarak penonton dan pentas juga dipisahkan oleh besi penghadang. Jadi tak mungkin terkena penonton,” katanya.

Katanya lagi, Noh bertindak sedemikian kerana terasa seperti ada renjatan elektrik ketika meletakkan mikrofon dekat dengan mulutnya.

“Noh terasa seperti ada renjatan elektrik ketika meletakkan mikrofon dekat dengan mulutnya. Bagi mengalihkan rasa sakit, Noh secara spontan meludah,” katanya.

Dalam pada itu, pengurus kepada penyanyi itu turut memohon maaf pada pihak yang kurang senang dengan tindakan Noh yang tidak disengajakan.


Lepas Ludah Atas Pentas, Noh Hujan Selamba Tunjuk Jari Tengah

Sejak semalam, tular video di laman Twitter memaparkan aksi Noh Hujan meludah ketika di atas pentas dipercayai ketika membuat persembahan di konsert Hausboom Music 2022.

Belum reda lagi kecaman netizen terhadap tindakannya itu, tular pula video penyanyi itu dikatakan menunjukkan jari tengah pula.

Menerusi video dikongsikan pengguna TikTok, Noh dilihat melambai ke arah peminat sambil tersenyum sebelum menunjukkan isyarat jari tengah.

Tindakan Noh itu ternyata mengejutkan ramai netizen yang tidak menyangka penyanyi yang berusia 37 tahun menunjukkan isyarat jadi tengah yang disifatkan tidak sopan apatah lagi dia bergelar haji.

Tidak kurang juga, ada netizen tertanya-tanya mengapa dengan penyanyi itu yang secara tiba-tiba berbuat demikian.


Bad Indigo Mengaku Tak Jujur Dari Awal Jadi Punca Perceraian Dengan Ashira

Selepas tiga bulan berpisah, penyanyi Bad Indigo mencedahkan perceraiannya dengan bekas isteri, Ashira Aziz berpunca dari dirinya yang tidak jujur sejak awal perkahwinan.

Menerusi satu video dikongsikan di Instagram, Bad berkata dia menyesal dengan tindakannya itu serta bimbang kehilangan Ashira jika memberitahu mengenai penyakit dihidapinya.

BACA: Masih Ada Cinta, Bad Indigo Terkejut Dapat Tahu Ashira Temui Pengganti

“Punca penceraian adalah kerana saya tidak bersikap jujur terhadap Ashira sejak awal perkahwinan. Bukan membabitkan orang ketiga atau sebagainya, namun saya tidak berterus terang mengenai penyakit yang saya alami.

“Mungkin saya tidak menyedari kepentingan berkongsi mengenai perkara itu, sebaliknya tidak bersikap berterus-terang kerana takut akan kehilangannya. Jadi, bukan berpunca daripada dia tidak mahu menjaga saya dan sebagainya,” katanya.

Menurut Bad lagi, dia mendedahkan perkara itu berikutan ramai yang mengecam serta menyalahkan bekas isterinya itu sedangkan tidak tahu cerita sebenar.

“Memandangkan kami tidak berkongsi punca penceraian, ramai yang menyalahkan Ashira dan terus mengecamnya. Jangan menuduh tanpa mengetahui pucuk pangkal cerita.

“Berhentilah menghentam dan mengecamnya kerana Ashira juga berhak untuk bahagia sama seperti orang lain. Saya yang bersalah dalam hal ini dan berhentilah menyalahkan Ashira,” katanya.

Dalam pada itu, Bad turut menafikan dakwaan netizen mengatakan perceraiannya itu disebabkan bekas isterinya tidak mampu berdepan dengan masalah kesihatan yang dihadapinnya.

Kata Bad lagi, ramai yang ingin tahu mengenai punca sebenar perpisahan mereka berikutan pengumuman dilakukan sebelum ini seolah tergantung.

Terdahulu, Bad dan Ashira mendirikan rumah tangga pada 11 Mac tahun lalu selepas mereka sama-sama menyertai program Gegar Vaganza musim ketujuh. Bagaimanapun, pasangan itu mengumumkan telah bercerai menerusi pada 23 Jun lalu.


Qistina Raisah Pakai Baju Ketat, Butang Baju Hampir Tercabut

Baru-baru ini,  pelakon Qistina Raisah ada memuat naik video di aplikasi TikTok memaparkan dirinya sedang menghasilkan sebuah konten sambil duduk di kerusi gaming.

Namun, penampilan pelakon itu menjadi perhatian apabila dilihat memakai baju yang agak ketat sehingga bahagian dadanya sedikit terdedah. Dalam video itu, Qistina menggayakan blaus lengan pendek berwarna beige yang ketat di bahagian dada.

BACA: Qistina Raisah Nafi Tuduhan Berpeluk Dengan Lelaki Di Khalayak Ramai

Seperti sudah dijangka, video dikongsikannya itu mengundang komen berbaur lucah daripada kalangan lelaki gatal. Tidak kurang juga, ada mengatakan butang baju pelakon itu hampir tercabut.

Dalam pada itu, ada yang turut mempersoalkan agama Qistina Raisah susulan cara pemakaian pelakon berusia 14 tahun itu serta mendoakan agar berubah ke arah lebih baik.

Terdahulu, tular video memaparkan seorang individu mirip pelakon remaja itu sedang berpelukan dengan seorang lelaki di khalayak ramai.

Bagaimanapun, Qistina menafikan tuduhan mengatakan individu dalam video itu adalan dirinya serta tidak tahu apa motif pemilik rakaman berkenaan.


Menari Siap Peluk Lelaki, Emma Maembong Seronok Parti Di Kelab Malam?

Baru-baru ini tular video dikongsikan Fara Mendoza sedang berseronok di kelab malam bersama dengan rakan-rakan rapatnya.

Turut kelihatan dalam video tersebut pelakon Emma Maembong serta isteri Addy Kanna iaitu Alyaa Syuhaila dilihat sedang seronok menari.

BACA: Menari Sambil Peluk, Aksi Mesra Emma Maembong & Shah Jaszle Dikritik

Menerusi salah satu video dikongsikan Fara Mendoza turut disertakan kapsyen #10years menunjukkan sudah berkawan baik 10 tahun lamanya dengan Emma Maembong.

Dalam video lain, turut memaparkan Fara Mendoza dengan menari dengan seorang lelaki, manakala Emma berada di sebelah kiri lelaki tersebut. Hasil tinjauan di posting lain, kelihatan suami Emma juga ada turut ada bersama.

Perkongsian video tersebut mendapat pelbagai reaksi daripada netizen memuji kecantikan Fara Mendoza dan Emma Maembong.


Lincah Dari Awal Sampai Akhir, Netizen Terhibur Dengan Gelagat Elly Mazlein

Sudah tiga minggu bersiaran, kemunculan pengacara dan pelakon Elly Mazlein sebagai hos Gegar Vaganza musim ke-9 ternyata mendapat reaksi positif daripada penonton yang memuji caranya mengendalikan program tersebut.

Malah, gelagatnya di atas pentas yang sentiasa kecoh dan sporting turut menjadi perhatian ramai. Tular video dikongsikan seorang pengguna TikTok memaparkan Elly atau lebih mesra disapa Kak Lina dilihat sedang menari.

BACA: Terlalu ‘Hyper’, Netizen Terhibur Tengok Nabil Kalut Handle Kak Lina Di GV

Menerusi video dirakam oleh penonton, Kak Lina sedang seronok menari di tepi ketika persembahan Fuad Rahman yang menyanyikan lagu Gadis Melayu.

Video itu mendapat pelbagai reaksi daripada netizen yang terhibur dengan aksi Kak Lina yang sangat lincah dari program bermula hingga ke akhir rancangan.

Tidak kurang juga ada yang mengatakan mereka menonton GV kerana Kak Lina yang sering tampil dengan aksi bersahaja dan membuatkan penonton tidak kering gusi.


Nabil Ahmad Rai Anniversary Di GV9, Netizen Persoal Bawa Hal Peribadi Atas Pentas

Malam tadi, pengacara dan pelawak Nabil Ahmad membuat kejutan buat isterinya, Nazirah Ayup di pentas Gegar Vaganza musim ke-9 secara siaran langsung di atas pentas.

Pada kejutan itu, Nabil menjemput isterinya yang berada di kerusi penonton naik ke pentas serta menyediakan kek tiga tingkat dan menitipkan ucapan terima kasih sebagai tanda penghargaan kepada Zira.

? original sound – Username : Tomato? – Username : Tomato?

Meskipun ramai yang tersentuh melihat kejutan berkenaan, namun ada yang meluahkan rasa tidak puas hati dengan tindakan pengacara itu kerana menggunakan pentas GV9 untuk tujuan peribadi.

Kata netizen lagi, mereka mahu menonton acara nyanyian bukan sambutan ulang tahun perkahwinan di atas pentas.

Bagaimanapun, disebalik kritikan itu ramai yang mendoakan agar rumah tangga pengacara itu kekal hingga ke jannah dan sentiasa diberikan bahagia bersama keluarga.


Tular Video Noh Hujan Meludah Atas Pentas

Sebelum ini hangat diperkatakan mengenai Noh Hujan yang tampil memegang rokok ketika muncul di Minggu Fesyen Kuala Lumpur 2022 (KLFW2022).

Rata-rata netizen terkejut dengan tindakan Noh itu yang dikatakan tidak wajah dipertontonkan kepada umum. Kata netizen lagi, meskipun rokok tersebut tidak dibakar namun ianya kurang sopan.

Terbaru, tular video di laman Twitter memaparkan aksi Noh meludah ketika di atas pentas dipercayai ketika membuat persembahan di satu acara.

Dapat dilihat menerusi video itu Noh seolah meludah ke arah peminat yang berada di bawah. Turut tertera kapsyen pada video berbunyi, “Nasib la siapa kena ludah tu”.

Video itu mendapat pelbagai reaksi daripada netizen yang terkejut dengan tindakan Noh itu serta mengatakan geli dengan apa yang dilakukan oleh penyanyi berkenaan.

Dalam pada itu, ada yang mengatakan Noh dilihat berbeza selepas bercerai serta ada netizen tertanya-tanya adakah penyanyi itu sakit selepas melihat tindakannya itu.

Terdahulu, pasangan selebriti Mizz Nina dan Noh Salleh mengejutkan industri hiburan apabila mengumumkan mengenai perceraian mereka selepas 11 tahun mendirikan rumah tangga.


Manfaat Bajet 2022 Sampai Ke Akar Umbi! Ini Antara Pencapaian Bagi Rakyat

Sedar atau tidak, kita sekarang ini sudah menghampiri akhir tahun. Sekarang pun kita berada di pertengahan bulan September tau. Kejap betul masa berlalu.

Apabila sudah hampir kepada hujung tahun ni, antara perkara yang bermain di fikiran kita adalah pembentangan Bajet 2023. Mana tidaknya, pasti anda salah seorang yang tertunggu-tunggu dan ingin tahu apa pula intipati yang bakal dibentangkan untuk Bajet 2023 pada 7 Oktober ini kan? Fuh, berpeluh juga ni menunggu.

Mengikut Pakar Ekonomi Universiti Sains dan Teknologi Malaysia (MUST) Profesor Geoffrey Williams, Bajet 2023 diramal akan mencatatkan perbelanjaan keseluruhan yang lebih tinggi berbanding bajet yang dibentangkan sebelum ini.

Di samping itu juga, ia turut menggariskan senarai projek yang lebih panjang bagi menyokong pemulihan ekonomi pasca-COVID-19. Sumber: Astro Awani

Nervous pulak kan? Agak-agak apalah inisiatif yang bakal dibentangkan nanti. Sama-sama kita tunggu okay.

Sekarang ini jika dilihat pencapaian Bajet 2022, kami pasti ramai yang berpuas hati malah perbelanjaan yang diperuntukkan Kerajaan Malaysia untuk rakyat dapat membantu rakyat dalam pelbagai segi.

Oleh itu mari kita lihat senarai pencapaian Bajet 2022 untuk anda (rakyat) setakat 31 Ogos 2022.

BKM adalah salah satu inisiatif tunai kerajaan dalam membantu anda yang betul-betul memerlukan bagi meringankan kos sara hidup.

Pembayaran BKM telah dilaksanakan 4 kali setahun dan tarikh pembayaran akan dimaklumkan dari semasa ke semasa. Penerima BKM yang berstatus lulus boleh mengemaskini maklumat asas bermula 12 September 2022 hingga 29 September 2022.

Bayaran fasa ketiga telah pun disalurkan kepada penerima yang layak pada 20 September sehingga 27 September 2022 baru-baru ini. Dah ada yang terima ke belum tu?

Untuk pengetahuan anda, sebanyak RM7.15 bilion dibelanjakan dan melibatkan 8,608,951 penerima! Ye, anda adalah salah seorang penerimanya. Hiks

Program e-Start iaitu sebuah Skim Transaksi Tanpa Tunai diperkenalkan kerajaan bagi memupuk budaya transaksi tanpa tunai di premis perniagaan melalui eWallet Belia 2022 atau ePemula.

Program ini dapat meringankan beban kewangan belia. Sebanyak RM266.03 juta dibelanjakan untuk 1,773,514 penerima!

Kerajaan turut menyediakan geran RM6,000 bagi setiap kawasan Rukun Tetangga bernilai RM47.56juta yang melibatkan 7,927 penerima.

Pada anda yang belum tahu, Rukun Tetangga ini ditubuhkan pada tahun 1975 dan diiktiraf sebagai salah satu jentera perpaduan yang menyumbang kepada keharmonian, keselamatan dan kesejahteraan komuniti setempat yang menjadi tonggak dan penggerak kepada inisiatif membangun dan menyatupadukan komuniti di Malaysia khususnya di peringkat akar umbi.

Peranan ini telah diperkasakan melalui Pelan Pemerkasaan Kepimpinan Komuniti Rukun Tetangga 2021-2030 yang merupakan inisiatif Kementerian Perpaduan Negara untuk menjadikan Rukun Tetangga sebagai entiti yang penting dan inklusif serta berupaya menyampaikan perkhidmatan yang cemerlang kepada komuniti.

MySTEP adalah program yang menyediakan latihan dan penempatan jangka pendek di sektor awam/GLC dan juga rakan strategik untuk warganegara Malaysia 18 tahun keatas, lepasan sekolah/SPM, golongan OKU.

MySTEP bernilai RM101.43 juta telah dibelanjakan dan melibatkan 11,703 pencari kerja.

Selain itu, Kerajaan turut memantapkan perkhidmatan Neonatologi dan Paediatrik di hospital-hospital KKM yang menelan belanja RM24.49 juta dan melibatkan 64 penerima.

SLDN adalah singkatan daripada Sistem Latihan Dual Nasional. ‘Dual’ yang membawa maksud latihan dalam dua situasi pembelajaran iaitu pembelajaran di tempat kerja dan institut latihan.

Untuk info anda, SLDN ini dikendalikan melalui usahasama daripada syarikat-syarikat dan institusi-institusi latihan yang diiktiraf oleh kerajaan Malaysia.

Bagi program ini, nisbah amali teori adalah:-
a. 70-80% latihan amali di industri
b. 20-30% adalah berdasarkan latihan teori di pusat latihan (penilaian menerusi pembelajaran di dalam kelas)

Dan pencapaian bagi upskilling and reskilling SLDN ini bernilai RM11.83 juta dan melibatkan 3,503 peserta.

Amacam gais? Kalau dilihatkan pencapaian Bajet 2022 yang diberikan untuk rakyat sehingga 31 Ogos ini ia sangat membantu rakyat Malaysia. Anda dapat lihat sendiri bahawa kerajaan sangat komited untuk menguruskan perbelanjaan secara berhemah dan kreatif demi memastikan menjamin kualiti perkhidmatan kepada anda.


Isu Gelaran ‘Datuk Palsu’ Suami, Eina Azman & Fouziah Gous Terus Membisu

Beberapa hari lalu hangat diperkatakan apabila pihak mendakwa gelaran ‘Datuk’ yang dimiliki oleh suami pelakon Datin Paduka Eina Azman dan Datin Fouziah Gous adalah palsu.

Individu itu mendakwa hasil semakan di portal rasmi Darjah Kebesaran iaitu Istiadat mendapati nama Datuk Kaiser Gurmeet Abdullah (suami Eina Azman) dan Datuk Zhafran Md Yusof (suami Fouziah Gous) tiada.

BACA: Gelaran Datuk Suami Eina Azman & Fouziah Gous Pula Didakwa Palsu?

Bagaimanapun, sehingga kini kedua pelakon wanita itu iaitu Fouziah dan Eina terus berdiam diri untuk menjawawab dakwaan  berhubung isu tersebut.

Memetik Harian Metro, usaha mereka untuk mendapatkan kenyataan daripada kedua selebriti gagal apabila mesej dan panggila telefon tidak dibalas serta dijawab.

Hasil tinjauan mendapati, menerusi Insta story Fouziah Gous  mengatakan dia kini berada di Johor bersama suami dan anak-anak bagi mengikuti festival perniagaan untuk minuman kesihatan sarang burung walet yang diusahakannya, FG Walet.

Manakala, Eina dilihat berkongsikan beberapa juadah makanan, termasuk menikmati keenakan durian Musang King.

Sebelum ini hangat diperkatakan mengenai isu pembelian gelaran Datuk palsu termasuk suami kepada selebriti Heliza Helmi iaitu Datuk Seri Mahadi Badrul Zaman.

Difahamkan, ia berikutan ada individu membuat semakan dan mendakwa nama suami Heliza tiada dalam senarai sistem istiadat rasmi.


“Haris Sangat Pentingkan Adab & Akhlak” – Neelofa Kongsi Kemanisan Berumah Tangga

Pejam celik sudah lebih setahun usia perkahwinan selebriti popular Neelofa dan suaminya, Haris Ismail atau PU Riz. Kehidupan mereka kini lebih lengkap dengan kehadiran cahaya mata, Muhammad Bilal.

Memetik Harian Metro, Neelofa berkata dia sangat beruntung dikurniakan suaminya yang sentiasa memberi tunjuk ajar, nasihat dan teguran buat dirinya dalam menjadi isteri dan Muslimah sejati.

BACA: Manjanya Neelofa, Tak Bagi Suami Ke Mana-Mana & Minta Teman Sepanjang Masa

“Saya bukan seorang yang semuanya perkara boleh buat dengan baik. Macam dengan suami pun kalau ada perkara yang tak sefahaman itu normal. Jadi kita cuba perbaiki semula.

“Kita kena ada perasaan sebegitu tapi kalau kita sendiri yang macam nak kebahagiaan seorang saja sampai sudah tak ada titik pertemuan di tengah-tengah,” katanya.

Menurut Neelofa, dia menyifatkan suaminya seorang yang teliti serta mengatakan Haris akan memberikan teguran kepadanya apabila tiada sesiapa berhampiran mereka berdua.

“Haris ini nampak saja macam itu tapi sekecil-kecil perkara pun dia memang sangat teliti. Contoh, cara saya duduk depan dia, cara saya jawab mesej dia. Dia sangat pentingkan adab dan akhlak. Kalau dalam mesyuarat, cara saya duduk, jawab soalan dia akan tegur. Dia kata kalau kita kurang ilmu dalam sesuatu perkara itu kita kena tunjuk adab dan akhlak yang baik.

“Dia akan tegur bila dah tak ada orang. Manisnya di situ. Dia juga tak jemu menegur, kalau saya memang dah penat nak buat macam itu. Benda yang sama dia boleh tegur saya berpuluh-puluh kali. Jadi saya pun jadi lebih peka selepas itu,” katanya.

Dalam pada itu, Neelofa berkata selepas bergelar ibu kehidupannya kini sedikit sebanyak berubah dan mengakui dirinya kini lebih tenang.

“Saya tak rasa hidup saya terlalu sempurna, sebab mesti ada kurang di mana-mana. Tapi nak banding dulu dan sekarang saya rasa sekarang lebih tenang, hati saya macam penuh sebab ada anak dan suami yang boleh teman walaupun tak terlalu rancak tapi saya rasa dapat rezeki yang cukup.

“Saya tak adalah bekerja sekuat dulu. Banyak masa di rumah. Menjadi ‘lady boss’ itu dah banyak berkurang. Kalau urusan kerja, saya banyak serahkan kepada Haris. Kadang-kadang ada beberapa perkara juga yang saya perlu terbabit sebab kalau projek itu perlu ada orang pimpin. Tapi apa saya boleh cakap, saya bukanlah orang yang sama seperti sebelum ini,” katanya.

Neelofa turut meluahkan rasa syukur diberikan perjalanan kehidupan yang seimbang sehingga membuatkan ramai cemburu dengan perjalanan hidupnya.

“Saya rasa ramai yang cemburu perjalanan hidup saya. Banyak orang yang mungkin terlalu awal kahwin atau lewat dapat anak. Saya rasa syukur, alhamdulillah, Allah bagi perjalanan hidup saya yang agak seimbang.

“Sekarang ni dah banyak masa di rumah, saya rasa berpuas hati dengan apa yang saya buat dulu. Kalau dulu saya berikan sepenuhnya dan buat sikit-sikit saja mesti sekarang saya masih nak lagi. Saya tak rasa terlambat pun dengan apa yang saya dapat sekarang. Kawan saya yang dah kahwin empat tahun lepas dan dah ada anak saya rasa macam boleh ikut jejak dia,” katanya.


6 Bulan Bergelar Usahawan, Fatin Afeefa Berjaya Beli Kereta Mewah Mercedes Benz

Pelakon Fatin Afeefa berkongsikan berita gembira apabila berjaya membeli sebuah kereta idaman selepas enam bulan bergelar ahli perniagaan.

Menerusi entri di Instagram, Fatin memuat naik gambarnya bersama sebuah kereta jenis Mercedes-AMG GLE43 Coupe serta meluahkan rasa syukur dengan rezeki diberikan.

Menurut Fatin lagi, kereta mewah tersebut dibeli sebagai tanda penghargaan buat dirinya selepas berpenat lelah selama berbulan-bulan.

“6 bulan bersusah payah sebagai ahli perniagaan, inilah keputusannya. Segala penat lelah dan air mata akhirnya berbaloi!”tulisnya.

Kata Fatin lagi, dia tidak menyesal memperlahankan kerjayanya dalam bidang seni semata-mata untuk memberi fokus pada dunia peniagaan.

“Pelik kan? Saya perlahankan aktiviti dalam bidang lakonan dan nyanyian untuk memberi fokus kepada dunia perniagaan, dan saya tidak menyesal. Saya percaya mengejar impian adalah cara terbaik untuk diri sendiri,” tulisnya.

Perkongsian Fatin Afeefa itu mendapat pelbagai reaksi daripada netizen yang mengucapkan tahniah di atas kejayaan pelakon itu serta kagum dengan usaha kerasnya.


Manjanya Neelofa, Tak Bagi Suami Ke Mana-Mana & Minta Teman Sepanjang Masa

Pasangan selebriti popular, Neelofa dan PU Riz sememangnya sering menjadi perhatian ramai. Malah, anak pasangan tersebut iaitu Muhammad Bilal turut menjadi perhatian meskipun tidak didedahkan lagi wajahnya kepada umum.

Baru-baru ini, ini tular rakaman video di aplikasi TikTok memaparkan aksi sweet Neelofa dan suaminya yang dimuat naik oleh netizen.

Masya Allah comey sgt lofa & pak ustad ni.??? Lofa ni manja sgt2 tau. Sukaaa tgk diorg #neelofaharis #neelofa #innainunha #innaineelofa #inaineelofa #fyp #fyp? #love

Difahamkan, ketika itu Neelofa sedang berbincang dengan reseller produknya. Kelihatan PU Riz dibelakangnya mahu ke tempat lain.

PU Riz menyentuh bahu isterinya untuk memaklumkan mahu ke tempat lain namun dengan manja Neelofa menarik tangannya.

Menerusi entri itu, pengguna TikTok itu turut menyertakan kapsyen mengatakan Neelofa seorang yang manja.

Diruangan komen, rata-rata netizen tersenyum melihat rumah tangga bahagia pasangan tersebut. Netizen berkata Neelofa sangat selesa apabila suaminya berada disisi.

Dalam pada itu, ramai mendoakan rumah tangga pasangan itu kekal bahagia hingga ke syurga dan dipelihara oleh Allah.


“Kami Terlalu Fokus Pada Persembahan Sampai Terlepas Pandang Baju Seksi” – Dolla

Baru-baru ini, kumpulan Dolla dikecam teruk apabila tampil seksi ketika membuat persembahan dalam acara Good Vibes Weekender. Selepas beberapa hari mengunci mulut, akhirnya kumpulan Dolla membuat permohonan maaf mengenai isu berkenaan.

Memetik mStar Online, ahli kumpulan Dolla iaitu Sabronzo mengakui mereka terlepas pandang mengenai soal pemilihan pakaian mungkin kerana terlalu fokus kepada persembahan.

“Itu pertama kali kami dijemput untuk acara berkenaan. Mungkin terlalu fokus kepada persembahan membuatkan kami terlepas pandang hal lain termasuk pakaian.

“Mewakili Dolla, kami akui kesilapan tersebut. Kami mohon maaf dan akan memperbaiki untuk jadi lebih baik di masa akan datang,” katanya.

Dalam pada itu, mereka akan lebih berhati-hati selepas ini dalam pemilihan pakaian di mana-mana persembahan di masa akan datang.

“Setiap penampilan kami akan berbincang dengan penata gaya dan pihak pengurusan. Jadi selepas ini kami akan lebih berhati-hati.

“Apa yang berlaku juga menjadi satu pengajaran buat kami semua. Kami akan cari jalan terbaik untuk memperbaiki segalanya,” katanya.

Terdahulu, imej seksi kumpulan itu dikecam netizen sehingga ada yang membandingkan pakaian Dolla dengan penyanyi dari Korea Selatan yang merupakan ahli kumpulan 2NE1, Lee Chae-rin atau CL.


“Pergi Cari Gambar Saya Berbikini, Ada Tak?” – Nasha Aziz

Meskipun sudah 30 tahun dalam dunia model, namun nama pelakon dan model, Nasha Aziz masih popular di pentas peragaan.

Memetik mStar Online, Nasha mendedahkan dia pernah melarikan diri dari sebuah uji bakat iklan jenama antarabangsa kerana perlu berbikini kerana melanggar prinsipnya sebagai model.

BACA: Dapat Bunga Setiap Hari, Nasha Aziz Akui Sedang Dilamun Cinta

“Ketika itu umur saya baru 19 tahun dan saya dijemput untuk menghadiri satu sesi uji bakat jenama antarabangsa yang popular.

“Saya lihat semua model di situ memakai bikini kerana konsep diberikan adalah tepi pantai. Saya pun berlari keluar dari bilik uji bakat dan memberitahu tidak mahu menjadi model,” katanya.

Bagaimanapun, Nasha berkata sudah tertulis rezekinya apabila dia tetap diberikan peluang untuk beraksi serta dibenarkan memakai pakaian lebih sopan untuk menjalani sesi uji bakat.

“Ketika itu saya bernaung di bawah agensi milik Puan Seri Tiada Jacquelina dan dia memberitahu klien sudah melihat profil dan berminat untuk saya menyertai mereka. Mereka membenarkan saya memakai kemeja-T dan seluar serta memberi bola dan gelung untuk beraksi.

“Saya buat uji bakat itu dengan bersahaja dan Alhamdulillah seminggu seleaps itu, saya mendapat panggilan diterima membintangi iklan komersial tersebut,” katanya.

Dalam pada itu, Nasha juga percaya dengan bakat dimiliki dia tidak perlu melanggar prinsip yang dipegang sepanjang bergelar model.

“Sama juga jika saya dijemput oleh Zhang Toi dan Jimmy Choo di New York atau London, saya meletakkan syarat untuk pakaian yang akan diperagakan.

“Bagi saya kerana bakat yang ada, mereka percaya dengan kebolehan saya dan mahu saya memperagakan koleksi mereka. Pergi cari gambar saya berbikini, ada tak? Itu yang membuatkan saya masih bertahan dalam dunia model hingga ke hari ini,” katanya.


Neelofa Menangis Dapat Tengok Helaian Rambut Nabi Muhammad

Selebriti popular dan usahawan terkenal, Neelofa dilihat sebak apabila berpeluang melihat helaian rambut milik Nabi Muhammad SAW di Persada Johor International Convention Centre.

Menerusi satu video dikongsikan di aplikasi TikTok, Neelofa dilihat beberapa kali mengesat air mata sepanjang berada di pameran tersebut.

Menurut Neelofa, dia dapat merasa seolah berada dekat dengan Nabi Muhammad SAW ketika melihat helaian rambut yang dipamerkan.

Saat melihat helaian rambut Rasulullah saw, Allah bagi rasa seolah nabi saw ada dekat… wahai Allah , teruslah bantu kami untuk terus mendapat kemanisan mencintai Rasulullah saw.

“Saat melihat helaian rambut Rasulullah saw, Allah bagi rasa seolah nabi saw ada dekat… wahai Allah , teruslah bantu kami untuk terus mendapat kemanisan mencintai Rasulullah saw,” tulisnya.

Perkongsian Neelofa itu mendapat pelbagai reaksi daripada netizen yang turut tersentuh hati serta menyifatkan bekas pengacara MeleTOP itu sangat bertuah dapat melihat artifak peninggalan Nabi Muhammad dan sahabat baginda.


Masih Ada Cinta, Bad Indigo Terkejut Dapat Tahu Ashira Temui Pengganti

Baru tiga bulan ikatan perkahwinan terlerai, penyanyi Bad Indigo kelu apabila mendapat tahu bekas isterinya, Ashira sudah bertemu pengganti.

Memetik mStar Online, Bad mengakui masih ada rasa sayang terhadap Ashira dan berharap dapat bersama kembali jika diberi peluang.

“Ketika kami buat video umum penceraian sebelum ini pun saya pernah kata masih sayangkan dia. Saya mahu lihat dia gembira dan dalam hati ini ada perasaan sayang dan harap boleh buat Ashira kembali bahagia.

“Namun Allah telah tentukan jodoh kami tak panjang..Memang terkejut apabila dapat tahu dia sudah membawa hati dengan orang lain.

“Saya pun tak boleh cakap banyak mengenainya kerana takut mengganggu kebahagiaan orang lain. Kita hanya merancang, Allah tentukan segala-galanya,” katanya.

Sebelum ini, Bad dilihat ada memuat naik satu perkongsian di Instagram seolah meluahkan rasa kecewa dengan berita tersebut.

Dalam pada itu, Bad berkata hatinya masih belum pulih lagi dari perceraian sebelum ini bagamanapun dia reda dengan segala ketentuan Allah dan mendoakan bekas isterinya bahagia.

“Hati ini pun masih belum pulih lagi sepenuhnya. Saya sentiasa berdoa kepada Allah untuk kuatkan diri dan perkongsian saya di media sosial itu hanya sekadar meluahkan apa yang dirasai ketika ini.

“Takut juga jika ada yang salah anggap. Sekarang ini saya berusaha meneruskan kehidupan dan pada masa sama saya sentiasa mendoakan Ashira bahagia,” katanya.

Sementara itu, Bad berkata dia tidak terfikir untuk mencari pengganti memandangkan keadaan dirinya yang kini berkerusi roda serta tidak mahu menyusahkan orang lain.

“Terus terang saya katakan, saya tak mahu susahkan orang lain dengan keadaan diri saya sekarang. Memang tak terfikir untuk kembali bertemu jodoh. Rasanya mana-mana wanita pun akan fikir dua tiga kali melihat keadaan saya. Semuanya terbatas,” katanya.

Terdahulu, Bad dan Ashira mendirikan rumah tangga pada 11 Mac tahun lalu namun pasangan itu mengumumkan perceraian pada Jun lalu.


5 Tahun Menduda, Ramai Tawar Diri Nak Jadi Kekasih Hafiz Hamidun

Selepas lima tahun bergelar duda, penyanyi dan kompeser Hafiz Hamidun mengakui dia kini sedang mengenali seseorang, namun enggan mendedahkan identiti wanita itu.

Memetik mStar Online, Hafiz bagaimanapun memberi bayangan wanita itu berasal dari negara seberang, Indonesia.

BACA:  Hafiz Hamidun Pernah Tengok Yasin Mengamuk Di Studio, Sampai Keluar Kata-Kata Kesat

“Status sekarang sedang berteman. Mungkin jodoh saya bukan di sini, tetapi di luar negara,” katanya.

Penyanyi berusia 38 tahun itu berkata ramai yang cuba mendekatinya namun dia memilih untuk lebih berhati-hati untuk mendekati mana-mana wanita selepas berdepan kegagalan rumah tangga sebelum ini.

“Ramai yang tawar diri nak jadi kekasih melalui direct message (DM) di Instagram. Tapi kalau tak kenal, tak mungkin saya akan terima begitu saja.

“Untuk memilih pasangan, perlulah kenal hati budi seseorang itu dengan lebih dekat. Nak cari isteri bukan seperti beli barang di pasaraya,” katanya.

Dalam pada itu, Hafiz berkata dia sudah sedia untuk kembali mendirikan rumah tangga namun dia menyerahkan kepada Allah mengenai soal jodohnya.

“Saya sendiri sudah bersedia untuk kembali mendirikan rumah tangga, namun jika ada jodoh maka ia pasti akan terjadi. Sekarang biarlah sekadar berkawan dahulu,” katanya.

Terdahulu, Hafiz pernah mendirikan rumah tangga dengan usahawan Joy Revfa pada 1 Mei 2017, namun hanya bertahan lima bulan selepas Hafiz meragui status cerai bekas isteri dengan suami terdahulu.


Ryan Bakery Selamat Bernikah Dengan Gadis Pilihan Hati, Elyia Ibrahim

Tahniah diucapkan buat personaliti media sosial Ryan Bakery yang selamat bernikah dengan gadis pilihan hati, Elyia Ibrahim pada jam 11 pagi tadi.

Menerusi beberapa perkongsian di media sosial, gambar dan video majlis pernikahan pemudia berusia 27 tahun itu mula dikongsikan oleh netizen.

Adik lelaki kepada Ryan iaitu Adam Bakery juga turut memuat naik satu posting mengucapkan tahniah di atas pernikahan abangnya itu.

Menerusi gambar-gambar dikongsikan, pasangan pengantin dilihat segak dan cantik mengenakan persalinan seba putih.

Bagaimanapun, setakat ini tiada butiran lanjut mengenai lokasi majlis diadakan serta hal berkaitan penikahan tersebut. Tahniah diucapkan kepada Ryan dan isteri. Selamat pengantin baru!


Suami Lagi Handal Memasak, Wany Hasrita Belum Sempat Berguru Dengan Mentua

Sudah dua bulan mendirikan rumah tangga, penyanyi Wany Hasrita berkata dia masih dalam proses menyesuaikan diri selepas bergelar isteri kepada, Al Adib Fahmi.

Memetik Astro Gempak, Wany berkata dia terbuka untuk belajar mengenai hal rumah tangga dengan lebih mendalam lagi.

“Kehidupan saya sekarang masih lagi sedang menyesuaikan diri, bila ada suami dan keluarga mertua ini rasa sangat berbeza. Saya terbuka untuk belajar banyak lagi perkara dalam hidup berumah tangga.

“Kalau macam dulu fokus saya hanya untuk bekerja, tapi sekarang saya perlu bahagikan masa saya kepada suami, kerja, keluarga saya dan keluarga mertua,” katanya.

Dalam pada itu, Wany berkata suaminya hebat dalam memasak dan berhasrat untuk belajar beberapa resepi masakan ibu mentuanya, namun belum berkesempatan lagi.

“Kalau dekat rumah mertua di Kuching, saya dan mereka jarang makan luar, makan di rumah sahaja.  Kalau nak cerita pasal masak, Adib dan ibunya lagi handal masak daripada saya, masakan mereka lagi sedap dari saya.

“Saya pula belum ada kesempatan untuk belajar masak dengan mak mertua saya, sebab agak sibuk. Lagipun saya balik Kuching baru dua kali sahaja, tetapi suatu hari saya memang nak belajar, lagi-lagi masakan asal negeri itu (Sarawak),” katanya.


Jihan Muse Kongsi Wajah Anak Kedua, Pilih Nama Ungku Altamis Barr

Selamat menimang cahaya mata kedua tiga minggu lalu, pengacara Jihan Muse mendedahkan wajah serta nama anaknya itu di Instagram.

Berkongsikan semula posting yang dimuat naik oleh suaminya, Ungku Hariz, Jihan turut memuat naik foto bayi lelakinya yang diberi nama Ungku Altamis Barr.

“Assalamualaikum.. izinkan saya memperkenalkan hero kedua kami sebagai Ungku Altamis Barr Ungku Hariz Faizal,” tulisnya.

Perkongsian Jihan itu mendapat pelbagai reaksi daripada rakan artis dan netizen yang meluahkan rasa syukur serta mengucapkan tahniah buat pasangan itu.

Terdahulu, pengacara berusia 39 tahun itu selamat melahirkan Ungku Altamis Barr di sebuah pusat perubatan swasta pada 6 September lalu.

Jihan mendirikan rumah tangga dengan pelakon Ungku Hariz pada 20 Mac 2016. Pasangan itu dikurniakan seorang cahaya mata iaitu Ungku Arsalan Haq kini berusia 4 tahun.


Jumpa ‘Crush’ Lama, Ashira Buka Hati Untuk Bercinta Semula

Selepas tiga bulan mengumumkan perceraian, penyanyi Ashira berkata dia kini sedang bahagia mengenali lelaki bernama Fairul Ezuan.

Memetik mStar Online, bagaimanapun Ashira berkata dia belum terfikir untuk kembali mendirikan rumah tangga apatah lagi dia masih trauma selepas dua kali gagal dalam perkahwinan.

“Alhamdulillah… saya boleh katakan kami sedang berkawan dan dia adalah yang istimewa. Namun belum fikir lagi ke fasa seterusnya… biarlah kami berkawan dahulu. Saya pun sudah beritahu dia untuk tidak terlalu cepat merancang perkahwinan.

“Kegagalan dalam rumah tangga sebelum ini membuatkan saya masih trauma. Luka lama pun belum sembuh lagi!,” katanya.

Menurut Ashira lagi, dia mengakui lelaki itu adalah ‘crush’ pertama ketika waktu muda dahulu dan mereka bertemu semula sejak sebulan lalu selepas sekian lama terpisah. Malah, Ashira berkata kehadiran lelaki itu membuatkan dirinya kembali ceria.

“Kami sudah kenal lama… sejak saya zaman remaja lagi. Kemudian terpisah dan terus tidak berhubung. Kebetulan adik Ezuan adalah salah seorang anggota dalam band saya. Dari situ kami mula berhubung.

“Ketika pertama kali bertemu semula pada 30 Ogos lalu saya takut untuk menegurnya kerana dia hadir menyaksikan persembahan saya dengan seorang wanita. Rupa-rupanya wanita itu adalah isteri kepada adiknya.

“Mungkin Allah telah aturkan untuk kembali berjumpa dengan orang yang pernah saya sayang. Jujur rasa sayang itu masih ada. Sepanjang tempoh sebulan ini juga dia buat saya kembali gembira,” tulisnya.

Terdahulu, Ashira berkahwin dengan penyanyi Bad Indigo pada 11 Mac 2021 namun mengumumkan penceraian pada Jun lalu.


Gelaran Datuk Suami Eina Azman & Fouziah Gous Pula Didakwa Palsu?

Sejak beberapa hari lalu hangat diperkatakan dakwaan mengenai isu pembelian gelaran Datuk palsu termasuk suami kepada selebriti Heliza Helmi iaitu Datuk Seri Mahadi Badrul Zaman.

Difahamkan, ia berikutan ada individu membuat semakan dan mendakwa nama suami Heliza tiada dalam senarai sistem istiadat rasmi.

Terbaru, hangat diperkatakan mengenai perkongsian seorang individu dinkenali Aliff Ahmad yang mengatakan biarlah gelaran yang ‘dibeli’ itu diiktiraf dan bukanlah gelaran ‘scam’ dimana nama mereka tiada dalam senarai rasmi.

“Aku sebenarnya tak kisah pun pasal Dato-Dato ini. Kawan pun ramai Dato. Ada yang beli, ada yang free, Tapi, semua ada dalam Istiadat.Beli ke free, ada dalam Istiadat kira steady-lah!

“Macam aku pernah cerita dulu, aku lagi respect orang yang beli. Kalau beli, bukti dia ada duit. Dapat free, takda duit punya Dato. Itu stand aku, Sebab tu aku tak ada Dato. Aku tak mampu beli,” tulisnya.

Menurut individu itu lagi, dia membuat semakan ke atas gelaran “Datuk” yang disandang oleh suami dua pelakon cantik iaitu Eina Azman dan Fouziah Gous selepas diminta oleh rakan-rakan.

Bagaimanapun, hasil semakan di portal rasmi Darjah Kebesaran iaitu Istiadat mendapati nama Datuk Kaiser Gurmeet Abdullah (suami Eina Azman) dan Datuk Zhafran Md Yusof (suami Fouziah Gous) tiada.

“Aku tak tahulah sama ada mereka yang kena scam (tipu) dengan scammer jual gelaran Datuk atau kita yang ditipu. Bagaimanapun, aku dah semak dan tiada. Kalau korang semak ada, beritahulah aku,”tulisnya.


Pernah Diperlekeh & Ditertawa, AC Mizal Artis Pertama Buka Stesen TV Sendiri

Impian pengacara dan pelakon terkenal, Datuk AC Mizal akhirnya tercapai untuk membuka stesen televisyen dengan rangkaian media dan hiburan terbaharu di bawah jenama SUKE TV buat penonton di negara ini.

Memetik Utusan Online, AC Mizal berkata disebalik kejayaannya itu dia banyak menerima sindiran dan diperlekeh oleh banyak pihak termasuk rakan-rakan sendiri.

BACA: Selepas Beri Kereta Mewah, AC Mizal Dah Siapkan Stesen TV Untuk Wariskan Kepada Anak

“Memang keadaan itu berlaku. Marah itu ada, tapi itu menjadikan saya lebih bersemangat sebenarnya. Sebelum saya mula SUKE TV ini, ketika itu, ia merupakan percubaan kali terakhir saya. Saya dah nak pulangkan lesen dah.

“Lesen itu sudah ada sebelum saya mula lagi dan kena bayar setiap tahun kepada Suruhanjaya Komunikasi dan Multimedia Malaysia (MCMC).

“Terus-terang, ketika itu, saya dah tahap berserah betul-betul kepada Tuhan. Ingat lagi, Jun tahun lepas, saya dah betul-betul putus asa.

“Bila tak beroperasi, MCMC akan tarik balik lesen. Tetapi ternyata Allah itu Maha Mendengar akan rintihan-rintihan hamba-Nya, patut pulangkan lesen pada Jun, tetapi Allah gerakkan misi dan visi saya ini bermula April lalu,” katanya.

Meskipun pernah dipandang rendah, namun AC meluahkan rasa syukur kerana isterinya,  Datin Emylia Rosnaida sentiasa memberikan sokongan serta meletakkan kepercayaan padanya.

“Kami berdua ini nasib baiknya memang selalu berfikiran positif. Kita tetap nak buat.Nampaknya Tuhan tetap nak bagi rezeki menerusi SUKE TV ini sebab banyak dah bisnes lain yang dijalankan sebelum ini, Allah tetap bukakan jalan yang ini.

“Memang kami tawakal saja pada Allah dan akhirnya di hujung-hujung perasaan dah nak putus asa itu, Dia realisasikan hasrat kami ini. Saya pun pasang niat nak bantu orang, nak beri peluang pekerjaan kepada ramai orang.

“Mungkin kerana itulah, Dia kurniakan peluang ini kepada saya dan isteri. Bayangkan, kamilah artis pertama yang membuka stesen televisyen dalam negara ini, siapa sangka?”katanya.


Lama Menyepi, Neelofa Update Tentang Ameera Khan

Di antara adik-beradik selebriti popular, Neelofa, personaliti media sosial iaitu Ameera Khan atau lebih dikenali dengan nama Little Miss Khan antara yang paling popular.

Bagaimanapun, sejak Julai lalu Instagram Ameera menjadi perhatian apabila dipercayai telah memadam semua gambar yang pernah dimuat naik sebelum ini sekaligus menjadi tanda tanya netizen.

Memetik Media Hiburan, Neelofa berkongsikan perkembangan mengenai adiknya itu berada dalam keadaan baik dan baru saja meluangkan masa bersama.

“Beberapa hari lalu saya ada melawat ibu bapa dan kemudian ada jumpa Ameera dan bertanya sam ada dia keluar atau tidak. Dia cakap dia keluar je, cuma saya yang tak tahu sebab dia kini tiada akaun Instagram.

“Malah kata Ameera, boleh dikatakan hari-hari dia ada keluar dengan kawan lakukan aktiviti dan sebagainya.

“Cuma untuk saya terangkan secara berlebihan mengenai apa sebab sebenar dia berbuat demikian rasanya tak wajarlah. Sebagai kakak saya respek dengan keputusan dia,” katanya.

Kata Neelofa lagi, adiknya itu sudah terdedah dengan media sosial sejak usia belasan tahun lagi  dan dia melihat Ameera gembira dengan caranya sekarang.

“Jadi bagi saya mungkin fasa pembesaran dia lain dengan zaman kita. Mungkin situasi itu berbeza tapi saya pun tidaklah seratus peratus pasti itu sebab dia.

“Bagi saya dia gembira dengan cara begitu setakat ini yang mana dia tidak pernah rasa terganggu dengan apa yang pernah dilakukan sebelum ini. Mungkin dia suka dengan privasi sekarang. Rasa sayalah,” katanya.


“Seronok Bila Ada Bantuan Macam Ini, Nanti Boleh Bagi Lagi”

Tiada yang terlepas, dan seperti yang dijanjikan kerajaan, sesiapa yang layak untuk menerima bantuan kerajaan, semestinya akan dapat bila tiba masanya.

Bercakap mengenai bantuan ni  kami ada  berkesempatan untuk menemu bual beberapa penerima yang sangat berbesar hati mendapat bantuan yang disediakan kerajaan.

Kesemua mereka  amat gembira apabila menerima bantuan daripada kerajaan. Mana taknya dengan bantuan ini juga lah dapat membantu mereka meneruskan perniagaan saban hari.

Halnya  dapat dilihat oleh salah seorang penerima bantuan Semarak Niaga yang sempat kami temu bual.

Puan Siti Suraya, adalah seorang pengusaha tanaman Roselle yang telah berkecimpung dalam dunia tanaman dan perniagaan ini selama tiga tahun.

“Alhamdulillah syukur  bila dapat bantuan seperti ini. Dengan adanya bantuan semarak niaga yang saya terima ni, dapat juga saya teruskan semula penanaman Roselle saya yang hampir musnah,”

“1.6 hektar ladang Roselle saya hampir musnah bila pendemik melanda. Memang banyak barang tak boleh keluar kiranya masa pendemik tu saya mengalami kerugian berganda, tapi syukur sebab saya menerima bantuan Semarak Niaga,”

“Dengan wang itu jugalah saya beli peralatan penanaman Roselle,  memang sepenuhnya bantuan ini dapat kembalikan balik perniagaan saya.” katanya ketika dihubungi.

Bukan itu sahaja, Suraya juga menyatakan bahawa bantuan seperti ini dapat meningkatkan lagi perasan peniaga kecil seperti mereka untuk terus mengorak langkah demi  mencapai impian masing-masing.

Tidak ketinggalan kami juga sempat menemu bual seorang usahawan yang berkecimpung dalam dunia perhotelan di pulau legenda, Langkawi.

Azami Hamdani, Pengusaha Perniagaan Simfoni Suite Apartment Langkawi turut menyatakan perasaannya yang begitu gembira apabila pemohonan Bantuan Pembangunan Sosioekonomi di Wilayah Ekonomi Koridor Utara  (NCER) berjaya diperoleh dalam masa sehari sahaja.

“Saya telah buat perniagaan perhotelan ni sudah lama, bila pandemik berlaku tak kan saya nak tutup perniagaan saya macam tu je, saya juga fikir soal pekerja saya, di mana mereka nak cari kerja dalam musim Covid-19 ni jika saya berhentikan mereka,”

“Jadi dari situ saya mula memohon macam-macam bantuan semata-mata untuk selamatkan perniagaan dan staff saya, dan Alhamdulillah saya dapat bantuan NCER, yang paling buat saya teruja apabila bantuan yang saya mohon ni hanya mengambil masa sehari sahaja.

“Nilai wang yang dibayar secara berperingkat ini saya guna sepenuhnya untuk kebajikan staff dan perniagaan saya. Memang masa Covid tu itu saya struggle untuk selamat kan perniagaan meskipun ramai yang tutup buku masa tu.”

Azami juga turut berkongsi pandangannya, di mana peniaga seperti beliau perlu ada dokumen lengkap untuk memohon bantuan dan dengan adanya dokumen lengkap ini dapat memudahkan peniaga layak mendapat bantuan kerajaan.

Tidak terkecuali penerima bantuan Tekunita, Sharifah Md Tadzil juga berkongsi perasaan gembira dan berpuas hati apabila dapat menaik taraf kebun sayur dan tanaman lain hanya dengan menggunakan bantuan dari Tekunita ini.

“Pada asalnya perniagaan ini saya hanya menolong abang saya untuk usahakan kebun tanaman ini, dan akhirnya kebun ini menjadi salah satu usaha adik-beradik, kami usaha sehabis baik untuk tanaman yang mempunyai keluasan 2 hektar ini.

“Tidak mudah apabila musim Covid melanda dan di sini bermula lah perniagaan kami turut naik sehinggalah saya menerima bantuan Tekunita ini.

“Duit yang saya dapat tu, saya guna sehabis baik untuk beli baja, racun, benih dan apa saja yang berkaitan dengan tanaman kami, agar kami dapat salurkan kepada peniaga hasil yang lebih baik,” katanya.


“Hidup Bermadu Tak Akan Terjadi Pada Saya” – Puteri Sarah

Membawa watak Bibi dalam pementasan Teater Maduku Terpaling Kalut, pelakon Puteri Sarah menafikan kisah teater itu ada kaitan dengan kisah rumah tangganya.

Memetik Harian Metro, Puteri Sarah berkata, jalan cerita dalam teater itu yang memaparkan watak Bibi bermadu dan ianya tidak akan terjadi dalam kehidupan sebenarnya.

BACA: “Jangan Bagi Kena Pijak Dengan Orang Ketiga” – Puteri Sarah

“Watak Bibi tidak ada kaitan langsung dengan situasi rumah tangga saya sekarang. Teater ini Maduku Terpaling Kalut, ia belum lagi dan takkan terjadi pada saya,” katanya.

Pertama kali terbabit dalam teater, lakonan Puteri Sarah cukup baik dan dia mahu membuktikan bahawa dia boleh berlakon, tidak hanya sekadar cantik semata-mata.

“Saya nak bagi yang terbaik. Selama ini orang cakap saya cantik tapi lakonan ‘okay okay saja’. Bagi saya tak. Saya nak buktikan kepada semua yang saya boleh berlakon. Insya-Allah saya sudah buktikan.

“Kalau dari segi emosi pula, saya memang ‘all out’ dan lepas geram. Tapi itu adalah watak Bibi. Kalau Puteri Sarah sebenar lain.

“Puteri Sarah dia buat apa yang dia buat sekarang yang mana bertindak dengan bijak dan menggunakan platform betul dengan saluran mahkamah,” katanya.


Scha Elinnea Tayang Tatu Baru Di Instagram

Sebut saja nama Scha Elinnea, pasti ramai tahu pelakon berusia 23 tahun itu sering menjadi perhatian ramai gara-gara penampilannya yang terlalu seksi.

Terbaru, pelakon itu dilihat ada memuat naik gambar memakai skirt pendek bersama tube berwarna nude dengan kapsyen, ”New Chapter”.

BACA: Nak Wujud ‘Chemistry’, Scha Elinnea Panggil Hisyam Hamid ‘Baby’ Di Set Penggambaran

Perkongsiannya itu mendapat pelbagai reaksi daripada netizen apabila mata mereka lebih tertumpu pada tatu di bahagian lengan dan perutnya.

Diruangan komen, ramai yang memuji kecantikan pelakon Isteri Bukan Bidaan itu serta mengatakan Scha kini semakin daring dan lebih seksi. Tidak kurang juga, ada yang mempersoalkan status agamanya susulan tatu di badannya itu.

Terdahulu, Scha pernah dikecam gara-gara memuat naik foto bertatu, bagaimanapun dia menjelaskan tatu tersebut hanyalah tatu palsu yang dibeli secara online.

“Memandangkan saya sedang bercuti dan tidak terbabit dengan penggambaran, jadi saya saja beli tatu palsu di Shopee. Apabila sampai saya terus lekat. Saya bukan mencacah tatu pun.

“Ia hanya sekadar suka-suka. Saya pun ada balas komen mereka di IG. Jadi, saya harap mereka faham dan jelas. Lagi pula tidak pernah lagi terlintas untuk buat perkara itu,” katanya.


Fazura Sedih Anak Saudara Autisme Diherdik Penumpang Pesawat Sambil Tunjuk-Tunjuk Jari

Tidak dinafikan, masih ramai mereka diluar sana kurang kesedaran tentang kanak-kanak istimewa sehingga merasakan mereka ini kurang senang apabila melihat anak syurga membuat perangai di tempat awam.

Baru-baru ini, selebriti popular, Nur Fazura ada memuat naik gambar bercutian bersama keluarga serta berkongsi kisah anak saudaranya merupakan kanak-kanak autisme diherdik seorang penumpang ketika berada di dalam pesawat.

Menerusi entri itu, Fazura turut  berkongsikan kata-kata kasar penumpang wanita tersebut yang didakwa turut menudingkan jari ke arah ahli keluarga Fazura.

“Nak tanya ibu bapa seluruh Malaysia. Pernah tak anda semua bawa anak-anak kecil naik kapal terbang dan mereka gementar dalam perjalanan di udara? Anak-anak kecil macam Fatima baru nak masuk dua tahun. Sepupu Fatima pula anak syurga, autistik.

“Apa perasaan anda jika ada penumpang wanita lain mengherdik “if you guys can’t handle your kids, they shouldn’t be flying!!” sambil menunjukkan jari ke arah anak anda?” luahnya.

Perkongsian Fazura itu mendapat pelbagai reaksi daripada rakan artis dan netizen yang menyelar sikap biadab wanita tersebut sepatutnya ada rasa belas kasihan kepada kanak-kanak istimewa.

Dalam pada itu, rata-rata netizen bersimpati dengan nasib kanak-kanak berkenaan serta meluahkan rasa geram dengan sikap wanita terbabit.


“Ingatkan Bibik Dia…” – Ibu Dihina, Anna Jobling Kecewa Komen Biadab Netizen

Baru-baru ini tular video di aplikasi TikTok memaparkan beberapa keping gambar pelakon berdarah campuran, Anna Jobling bersama ibunya yang menjadi perhatian ramai.

Video tersebut mendapat pelbagai reaksi daripada netizen dimana ramai tidak menyangka wanita itu merupakan ibu kandung kepada pelakon berkenaan.

Lebih kesal, ada segelintir netizen menyangkakan wanita di dalam gambar itu merupakan pembantu rumahnya atau pun bibik.

Malah, ada yang bermulut celupar mendakwa pelakon itu merupakan anak angkat kerana tidak memiliki wajah seiras ibunya.

Memetik Xtra, Anna mengakui sedih membaca komen negatif yang dilemparkan netizen terhadap ibunya sedangkan ibynya itdak pernah mengusik orang lain.

Bagaimanapun, Anna meluahkan rasa syukur kerana ibunya seorang yang kuat dan tidak peduli dengan apa diperkatakan ramai kerana apa yang penting adalah untuk memberi fokus pada dirinya.

Ha! ? Netizen jahat mulut kutuk ibu Anna tu, dengar sini apa yang empunya badan nak cakap! ???? ???#xtratonton ?????#artismalaysia #xtra #viral #beritaterkini #tonton #motifviral #malaysia #makcikbawang #tontonmy #trending #news

“Jauh di sudut hati, saya memang sedih. Ibu saya tak buat apa-apa pun. Mungkin sebab saya seorang pelakon dan dikenali umum, wargamaya merasakan mereka ada hak nak komen apa sahaja mengenai saya. Nak buat macam mana, mereka ada mulut jadi mereka tak akan berhenti bercakap.

“Saya bersyukur kerana ibu saya seorang wanita yang kuat. Dia tak kisah pun dan dia hanya memberikan sepenuh perhatian kepada saya. Saya juga dikelilingi peminat yang tak penat menyokong,” katanya.


“Nama Pun Manusia, Tak Pernah Lepas Dari Buat Silap” – Masya Masyitah

Sejak kebelakangan ni nama penyanyi Maysa Masyitah menjadi bualan ramai apabila ramai yang kurang senang dengan cara pemakaiannya.

Terbaru, penyanyi itu sekali lagi mencetuskan kontroversi apabila memuat naik fotonya dengan memakai jumpsuit namun kelihatan seperti coli yang dipakai dibahagian luar ketika bercuti di Dubai.

Selepas beberapa kali dikecam, akhirnya penyanyi itu bersuara membalas komen teguran netizen. Ujarnya, sebagai manusia dia tidak dapat lari daripada melakukan kesilapan. Difahamkan, perkongsian foto itu sudah pun dipadam oleh penyanyi itu.

“Sudah-sudahlah. Nama pun manusia, tak pernah lepas dari buat silap. Yang baik-baik semua dari Allah dan yang buruk dari saya. Terima kasih,” jawabnya sambil menyertakan emoji bentuk hati.

Terdahulu, Masya dikecam teruk apabila memakai baju tanpa lengan yang berlubang-lubang di bahagian dada, dipadankan dengan ‘inner’ berwarna putih sempena promosi single baharunya berjudul, Simpanan.

Malah, penyanyi berusia 22 tahun itu turut dikritik apabila memuat naik gambarnya mempunyai tindik di bahagian hidung dan ada yang mendakwa gaya tindik di hidung itu seperti lembu.


Neelofa Lancar Minuman Detoks, Dah Sediakan ‘Senjata’ Kalau Kena Kecam

Selebriti dan usahawan popular, Neelofa melancarkan produk terbaharu iaitu minuman detoks yang membantu proses penyingkirkan toksin dari dalam badan.

Memetik Media Hiburan, Neelofa berkata dia berpuas hati dengan proses penyelidikan dan pembangunan (R&D) dijalankan beberapa pakar sebelum ini.

“Bagi saya kita berada di dalam sebuah negara majmuk yang secara langsung ia turut diterjemahkan menerusi kepelbagaian makanannya. Namun saya percaya kita sedia maklum ada di antara menu yang kita ambil itu ada yang bergoreng, berlemak, berminyak dan sebagainya.

“Jadi secara tak langsung akan timbul masalah pencernaan bagi kebanyakan orang. Sebelum ini saya ada keluarkan minuman botani dan daripada situ ia dilihat membantu ramai daripada segi melawaskan, kemudian timbul idea untuk fokuskan kepada detoks.

“Sudah semestinya saya merasakan akan ada permintaan yang tinggi untuk minuman seumpama inI dan sekarang adalah masa yang sesuai untuk melancarkannya,” katanya.

Menurut Neelofa lagi, dia mengambil berat mengenai bahan utama terkandung dalam produk minuman detoks itu serta bekerjasama dengan beberapa pakar untuk memastikan produk dihasilkan mencapai standard kualiti tinggi.

“Cuma pada peringkat tersebut saya memang mahu melakukan pebagai kajian dan rujukan demi memastikan produk yang dihasilkan itu adalah yang terbaik dan tidak boleh diragui.

“Lalu saya beritahu ‘team’, nak hasilkan sesuatu yang betul-betul selamat, tiada risiko untuk orang ‘cari pasal’ dengan kandungannya. Bila betul-betul puas hati barulah saya yakin untuk lancarkan. Sebab itulah daripada proses penghasilannya, ia ambil masa hampir setahun,” ujarnya.

Dalam pada itu, Neelofa memberitahu kali ini dia akan memberi fokus kerjasama jualan bersama pemborong terpilih sahaja.

Sementara itu, Neelofa berkata dia sudah bersedia dengan segala kritikan dan kecaman meskipun produknya untuk terbukti baik dan menjalani pelbagai proses R&D.

“Sebab itulah pada majlis pelancaran ini, kita jemput juga wakil daripada pakar dalam bidang masing-masing untuk memberikan penerangan mengenai produk ini. Saya sudah sediakan semua ‘senjata’, sebelum ada pihak yang ‘serang’. Persediaan 360 darjah kata orang.

“Malah pihak saya turut melantik pakar untuk sama-sama kongsi informasi atau beri penjelasan kepada mereka yang masih belum jelas dengan produk ini di kemudian hari,” katanya.


Adira Selamat Bersalin Anak Keempat

Tahniah diucapkan buat penyanyi Adira Suhaimi yang selamat melahirkan cahaya mata keempat, bayi lelaki di sebuah pusat perubatan di Sungai Buloh tengah hari tadi.

Memetik mStar Online, Adira memberitahu bayi seberat 3.5 kilogram itu selamat dilahirkan secara pembedahan dan keadaan mereka baik-baik sahaja.

“Alhamdilillah, pembedahan berjalan dengan lancar. Saya masih berada dalam keadaan mamai kesan bius pembedahan yang dijalani tengah hari tadi.

“Saya dan bayi berada dalam keadaan baik. Mujur ibu juga turun ke Kuala Lumpur bagi membantu menguruskan saya dan anak-anak. Terima kasih atas doa semua. Kini fokus untuk berpantang saja,” katanya.

Sebentar tadi, Adira dilihat ada memuat naik gambar bayi keempatnya itu di akaun Instagram miliknya. Bagaimanapun Adira tidak mendedahkan nama anaknya itu lagi.

Adira mendirikan rumah tangga dengan Datuk Seri Adnan Abu di Songkhla, Thailand pada 3 Disember 2015. Pasangan itu dikurniakan tiga cahaya mata, Anggrek, 5, Asan, 4, dan Anggun, 3.


Sharifah Rose Teringin Nak Kahwin, Mahu Lelaki Kacak & Matang

Pelakon Sharifah Rose mengakui dia teringin untuk berkahwin, bagaimanapun sehingga kini dia masih single dan belum mempunyai kekasih hati lagi.

Memetik Harian Metro, Rose berkata dia terlalu sibuk dengan keriernya sehingga tiada masa untuk berkenalan dengan mana-mana lelaki.

“Buat masa ini, saya hanya berkawan-kawan saja. Masih ‘single’ (solo) lagi. Cinta lokasi pun tak ada. Habis ‘shooting’, habislah. Di lokasi, saya memang selesa berkawan dengan rakan pelakon lain termasuk yang menjadi ‘hero’ saya dalam drama itu.

“Kalau penonton tengok serasi, bermakna lakonan kami berjayalah. Tapi, untuk cinta lokasi dengan sesama rakan pelakon, memang tak ada pun. Saya habis kerja situ, situ sajalah dan terus balik ke rumah. Datang ‘event’ pun, saya seorang,” katanya.

Ditanya mengenai ‘cinta lokasi’, Sharifah Rose berkata dia tidak bimbang jika bertemu jodoh di set penggambaran, namun mengharapkan jodoh yang baik-baik sahaja.

“Kalau boleh, jodoh saya bukan artislah. Lelaki bujang, kacak, boleh bimbing saya, ‘gentleman’, matang dan semestinya, emosi dia stabil. Orangnya biarlah rileks, santai, tak suka marah-marah dan bukan kaki pukul.

“Apapun, saya ada merancang umur 28 tahun ke, apabila dah cukup ‘explore’ karier, baru fikir yang lain-lain. Jadi, rasanya apabila pengalaman dah cukup, masa ‘settle down’ itu, saya akan ‘settle down’,” katanya.

Terdahulu, Sharifah Rose pernah menjalin hubungan cinta dengan anak tiri Datuk Seri Siti Nurhaliza iaitu Aazief Khalid, namun mereka berpisah sejak September 2020.


Leona Dedah Harga Sewa Bilik Asrama RM976 Seminggu

Umum mengetahui, anak gadis kepada pelakon Azhar Sulaiman iaitu Kasih Iris Leona kini berada di United Kingdom, London untuk menyambung pengajian di sana.

Menerusi satu perkongsian, Leona teruja berkongsikan bilik asramanya yang dilengkap dengan katil, almari, meja belajar serta tandas peribadi.

BACA: Leona Dah Sampai UK, Netizen Kata Masih ‘Terbuka’ Walaupun Sejuk

Melihatkan perkongsiannya itu, ramai yang tertanya-tanya berapa sewa bulanan untuk bilik tersebut apatah lagi ianya cukup selesa dan cantik.

Namun, apa yang mengejutkan apabila Leona mendedahkan harga sewa bilik asramanya itu adalah sebanyak 196 pound (RM976) seminggu.

Terdahulu, Azhar berharap anaknya itu akan tampil dengan imej baharu sebalik pulang ke Malaysia selepas 3 tahun disana. Apa pun, selamat maju jaya diucapkan buat Leona.


Isu Nafkah Anak DDNK, Rita Rudaini Suruh Netizen Teka Berapa Nafkah Aidil Bagi

Sejak beberapa minggu lalu, hangat diperkatakan mengenai majlis perkahwinan pengurus kewangan bertauliah dan penganalisis ekonomi, Datuk Dr Mohd Nazri Khan (DDNK) bersama pasangannya, Datin Nor Ernie Rossmerie.

Terbaru, kecoh mengenai isu apabila bekas isterinya DDNK iaitu Hasmawatie mendakwa bekas suaminya itu memberi nafkah berjumlah RM5000 untuk tempoh dua bulan kepada anaknya.

BACA: “Biar Gagal Jadi Isteri, Yang Penting Tak Gagal Jadi Ibu” – Rita Rudaini

Perkara itu turut mendapat perhatian pelakon Rita Rudaini yang memuat naik artikel mengenai isu nafkah anak DDNK di TikTok.

Menerusi entri itu juga, Rita turut meminta netizen untuk meneka jumlah nafkah yang diberi bekas suaminya, pemain bola sepak Aidil Zafuan kepada anak-anak mereka.

“Jutawan bagi nafkah anak RM5,000 je?! Ayooo… JDT player club tersohor lagi terpaling juara bagi nafkah dekat dua orang anak… cuba teka,” tulisnya.

Bagaimanapun, Rita dilihat tidak mendedahkan jumlah bayaran nafkah yang diberikan Aidil sekaligus ramai netizen tertanya-tanya serta membuat spekulasi.

Sementara itu, diruangan komen ada netizen mendakwa bahawa Aidil hanya memberi nafkah sebanyak RM3,000 sahaja. Malah, ramai yang berkongsikan berdepan isu sama berkaitan hal nafkah anak.

Terdahulu, Rita mendirikan rumah tangga bersama pemain bola sepak Mohd Aidil Zafuan Abdul Radzak. Namun bercerai pada 2013. Hasil perkongsian hidup, mereka dikurniakan dua cahaya mata lelaki, Airit Rayyan Rizqin dan Airit Qaqa Arjuna.


“Kami Tak Rancang Anak Pun, ‘Buat’ Saja Asal Jadi” – Yonnyboii

Meskipun usia perkahwinan belum mencecah setahun, penyanyi Yonnyboii berkata dia dan isteri, Nik Nazira sedia bergelar ibu bapa di usia muda.

Memetik Harian Metro, Yonny atau nama sebenarnya Muhammad Haqeem Nuriman Nor Azrin berkata dia dan isteri tidak pernah merancang dalam soal anak.

“Bagi saya, kami berserah kerana perihal itu kita tak boleh sedia pun. Tak tahu macam mana nak mula, nak tangani, tapi kalau boleh saya memang nak adalah satu (anak). Kami tak merancang pun, kami ‘buat’ saja, asal jadi,” katanya.

Menurut Yonny, dia dan isteri masih dalam fasa bulan madu dan pasti akan bersama ke mana sahaja kerana tidak sanggup menanggung rindu. Malah, isterinya juga tidak kisah menolak tawaran berlakon kerana tidak mahu berjauhan dengannya.

“Isteri saya selalu ikut teman di mana saya bekerja. Kalau dia ada kerja, saya yang akan pergi teman dia. Perkahwinan kami baharu menghampiri setahun dan saya tak sanggup untuk rindu dia lagi.

“Saya kalau dia jauh, saya tak senang hati. Ke mana saja pergi bersama supaya saya tak payah nak rasa tak senang hati kalau apa-apa terjadi.

“Tempoh hari, isteri ada dapat tiga tawaran lakonan tapi dia tolak. Tapi dia tak kisah sebab ketika itu dia pentingkan saya dulu,” katanya.

Terdahulu, Yonny dan Nazira mendirikan rumah tangga di Ampang, Kuala Lumpur pada 20 November tahun lalu.


Pakai Baju Nipis, Nora Danish Jadi Mangsa Komen Lucah

Baru-baru ini, tular di aplikasi TikTok yang dimuat naik seorang pengguna video memaparkan pelakon jelita Nora Danish menjadi perhatian ramai.

Menerusi video itu, Nora dilihat memakai baju berwarna putih terdedah bahu sebelah kiri sedang menjalani penggambaran di sebuah rumah namun tidak dapat dipastikan lokasinya.

BACA: Nora Danish Dikritik Pakai ‘Romper’, Netizen Dakwa Sengaja Nak Buktikan Badan Kurus?

Seperti sudah dijangka, mungkin baju yang dipakai Nora itu sedikit jarang dan nipis itu sekaligus mengundang komen berbaur lucah daripada lelaki miang.

Tidak kurang juga, ada segelintir lelaki memberi komen sindiran dengan mengucapkan terima kasih kepada pelakon itu kerana ‘belanja’.


Mia Ahmad Dipanggil Makcik Sebab Labuhkan Tudung

Semenjak mendirikan rumah tangga dengan pemain bola sepak pasukan Johor Darul Takzim 2 (JDTII), Izham Tarmizi, pelakon Mia Ahmad sudah jarang muncul di kaca televisyen.

Bagaimanapun, pelakon itu tetap aktif di media sosial berkongsikan perkembangan terbarunya untuk tatapan para peminatnya.

BACA: Kejar Akhirat, Mia Ahmad Seronok Masuk Kelas Mengaji Dengan Suami

Sejak kebelakangan ini, penampilan Mia menjadi perhatian ramai dan menerima pujian apabila dilihat tampil memakai tudung labuh menutup dada.

Menerusi satu perkongsian, Mia berkata ada netizen mengatakan penampilannya yang bertudung labuh seperti makcik-makcik dan tidak moden.

Bagaimanapun, Mia berkata apa yang dipakai adalah kerana Allah. Ujarnya, ada juga mengatakan apa yang dilakukannya itu tidak akan kekal lama dan suami tidak akan menyokongnya.

Menurut Mia, meskipun ada kata-kata negatif dilemparkan namun dia kuatkan hati kerana dia tahu apa yang dilakukannya itu adalah perkara yang baik. Kata Mia lagi, dia mengubah cara pemakaiannya itu adalah kerana untuk menjadi insan lebih baik dan bukan mahu nampak baik.

“Ada yang cakap I takkan istiqomah.. ada yang cakap husband I takkan support. I kuatkan hati cuz I know I did the right thing. For the sake of Allah. I tahu I tak baik, I ubah cara pemakaian untuk jadi lebih baik bukan untuk nampak baik,” tulisnya.

Perkongsian Mia itu mendapat pelbagai reaksi daripada netizen yang meminta pelakon itu supaya tidak pedulikan kata-kata negatif serta mendoakan agar terus istiqamah.

Mia mendirikan rumah tangga dengan Izham Tamiri pada 13 Januari 2017 dan dikurniakan dua cahaya mata, Sayf Issa dan Iris.


Dikritik Seksi Kalah Artis Luar, Dolla Kunci Mulut

Tampil seksi ketika membuat persembahan dalam acara Good Vibes Weekender baru-baru ini, kumpulan Dolla mengambil pendekatan mendiamkan diri susulan kecaman diterima.

Memetik Kosmo, anggota Dolla iaitu Sabronzo berkata mereka menghormati keputusan syarikat pengurusan yang mahu mengeluarkan kenyataan secara rasmi.

“Saya tidak boleh berikan sebarang respons setakat ini. Pihak pengurusan tidak akan membenarkan kami memberi komen tentang isu tersebut sebab mereka yang akan beri kenyataan.

“Saya perlu hormat keputusan pihak pengurusan. Kami hanya artis dan pihak pengurusan yang membuat semua keputusan. Jadi, tugas kami hanya untuk buat persembahan dan menyanyi itu saja,” katanya.

Terdahulu, imej seksi kumpulan itu dikecam netizen sehingga ada yang membandingkan pakaian Dolla dengan penyanyi dari Korea Selatan yang merupakan ahli kumpulan 2NE1, Lee Chae-rin atau CL.

Selain, Sabronzo, Dolla yang terkenal menerusi lagu Dolla Make You Wanna turut dianggotai Angel, Tabby dan Syasya


Gelaran Datuk Seri Suami Heliza Helmi Didakwa Palsu?

Tiada angin tiada ribut, tular di media sosial mengenai perkongsian oleh seorang pengguna yang membuat pendedahan tentang suami kepada penyanyi dan aktivis kemanusiaan, Datin Seri Heliza Helmi iaitu Datuk Seri Mahadi Badrul Zaman.

Menerusi perkongsian berani itu, individu tersebut mendakwa suami Heliza menggunakan gelaran Datuk Seri palsu. Difahamkan, gelaran palsu itu bermaksud gelaran yang dibeli dan bukan dianugerahkan dari mana-mana istana.

Perkongsian individu itu mendapat pelbagai reaksi daripada netizen dimana rata-rata mereka terkejut dan bersimpati dengan Heliza yang tertipu.

Tidak kurang juga, ada yang menjadikan pasangan itu bahan ketawa kerana suka menayang kemewahan dan ada yang menggelar mereka sebagai penunggang agama.

Malah, ada seorang individu mengaku bekerja di bawah suami Heliza mendakwa dia sudah lama tahu tentang perkara tersebut. Dalam pada itu, ada yang mendakwa gelaran sahaja palsu tetapi perniagaan yang dijalankan adalah ‘legal’.

Meskipun perkara itu sedang hangat diperkatakan, setakat ini masih tiada penjelasan daripada Heliza dan Mahadi mengenai dakwaan tersebut.


10 Tahun Bercinta, Raysha Rizrose Sedia Jadi Isteri Nabil Jeffri

Pejam celik, rupanya sudah 10 tahun pelakon  Raysha Rizrose menjalin hubungan cinta dengan kekasihnya, Nabil Jeffri yang juga pelumba kereta Formula 3.

Memetik Media Hiburan, Raysha berkata mereka kenal sejak di bangku sekolah lagi dan pernah putus selama empat bulan, namun kekasihnya itu berjaya memujuknya.

“Kami mengenali sejak di bangku persekolahan lagi. Kemudian, kami jalin hubungan jarak jauh, masing-masing ada komitmen masing-masing. Sedar-sedar sudah 10 tahun. Cepat masa berlaku,”katanya.

Disoal mengenai soal perkahwinan, Raysha berkata kekasihnya sudah bersedia dan pernah bertanya pada dirinya, namun dia memerlukan sedikit masa lagi.

“Semuanya bergantung kepada saya kerana dia (Nabil) sudah bersedia untuk kami melangkah ke fasa perkahwinan. Cuma, saya yang perlukan masa lagi dan tak mahu terburu-buru membuat keputusan,” katanya.

Dalam pada itu, aktres cantik itu tidak tertekan apabila ada yang bertanyakan mengenai perkara itu serta mengakui hatinya terdetik untuk berumah tangga dan perasaan itu datang sendiri.

“Sebelum ini,  ada yang bertanya mengenai perkara itu, ia tak pernah buat saya tertekan. Sebab saya percaya, bila diri sudah bersedia fasa itu akan tiba juga.

“Kini, saya rasa detik itu sudah sampai, rasa tiba-tiba macam saya dah 26 tahun. Alhamdulillah, dah capai apa yang saya mahukan, kakak semua sudah pun berkahwin. Jadi, inilah masanya untuk saya ‘move on’ dengan hidup,” katanya.

Dalam pada itu, berkongsi mengenai majlis perkahwinan impiannya, Raysha berkata dia sama seperti wanita lain mahu merasai proses merisik, bertunang dan seterusnya majlis perkahwinan.


Peminat Pertahankan Shila Amzah Tindik Hidung

Baru-baru ini, hangat diperkatakan apabila Shila Amzah diusik oleh pengacara Elly Mazlein di Gegar Vaganza apabila bekas kekasihnya, Sharnaaz Ahmad hadir sebagai pentonton.

Namun, bukan itu saja, apabila penampilannya yang menindik hidung turut menjadi bualan penonton pada malam persembahan itu.

Menerusi video temu bual yang muat naik di TikTok, ada netizen mengecam serta mempertikaikan imej bertindik itu yang dikatakan seperti ‘lembu’.

Tidak kurang juga, ada yang mempersoalkan mengapa perlu menindik hidung. Bagaimanapun, komen individu itu dibalas oleh peminat Shila yang menyifatkan pertanyaan itu seolah tidak wajar.

Rata-rata netizen mempertahankan Shila dengan mengatakan penampilan Shila itu tidak keterlaluan dan itu adalah haknya sendiri untuk berbuat demikian.

Dalam pada itu, ada netizen mengatakan mungkin Shila hanya menggunakan tindik hidung jenis pelekat dan hanya digayakan ketika persembahan sahaja. Bagaimanapun, difahamkan komen-komen tersebut telahpun dipadam.


“Bra Pakai Dekat Dalam Bukan Dekat Luar, Malu Tengok”

Nampaknya sejak kebelakangan ni nama penyanyi Maysa Masyitah menjadi bualan ramai apabila ramai yang kurang senang dengan cara pemakaiannya.

Meskipun dikecam teruk, namun Masya tidak mudah melatah dengan kata-kata negatif yang dilemparkan kepadanya dan terus tenang meneruskan kehidupan seperti biasa.

Terbaru, penyanyi itu sekali lagi mencetuskan kontroversi apabila memuat naik fotonya dengan memakai jumpsuit serta inner turtleneck berwarna kelabu ketika berada di Dubai.

Diruangan komen ramai yang kurang senang dengan baju yang digayakan penyanyi itu serta ada yang menegur ‘baju dalam’ sepatutnya dipakai di dalam bukan diluar.

Tidak kurang juga, ada yang kecewa dengan cara pemakaian Masya sejak kebelakangan ini yang pelik serta tidak sesuai dengan imejnya yang bertudung serta mahu unfollow Instagram penyanyi itu.

Meskipun banyak komen kecaman dan taguran di perkongsian itu, namun tiada sebarang respon daripada Masya mengenai perkara itu.


Sweetnya, Fazura Disolek Oleh ‘Hubsbaby’ Sempena Hari Jadi

Semalam merupakan hari ulang tahun kelahiran selebriti dan usahwan terkenal, Nur Fazura yang ke-39 tahun. Difahamkan, Fazura sekeluarga bercuti ke Langkawi untuk meraikan hari penuh bermakna itu.

Turut menjadi perhatian, satu video dikongsikan di saluran YouTube Fazura apabila Fattah Amin diberi tugas untuk menyolek wajah isterinya.

BACA: Fazura Dipuji Kaburkan Jenama Beg Tangan, Netizen Jangka Neelofa Bakal Dedah Hidung Bilal

Difahamkan, tugas untuk make up wajah Fazura itu adalah untuk menghadiri makan malam bagi meraikan hari jadinya.

Diruangan komen, rata-rata netizen terhibut dengan gelagat pasangan suami isteri itu. Tidak kurang juga ramai memuji Fattah Amin berbakat dalam solekan.

Malah, ada yang mengatakan Fazura seorang yang kelakar kerana kuat mengusik suaminya. Dalam pada itu, ramai yang memuji kecantikan Fazura serta mengatakan Fattah sangat bertuah memiliki aktres itu sebagai isteri.

Fazura dan Fattah mendirikan rumah tangga pada 2017. Hasil perkahwinan pasangan ini dikurniakan permata hati sulung diberi nama Nur Fatima Aisya.


Hael Husaini Disindir Mahu Tiru Lee Min Ho

Baru-baru ini, perkongsian penyanyi dan komposer Hael Husiani menjadi perhatian ramai apabila menghadiri acara fesyen, Milan Fashion Week (MFW) 2022 di Itali.

Menerusi akaun Instagram, Hael tidak lokek berkongsikan momen ketika menghadiri acara fesyen terbesar itu buat tatapan pengikutnya.

BACA: Hael Husaini Dituduh Buat Pembedahan Plastik Sebab Nampak Makin Kacak

Bagaimanapun, di laman Twitter ada netizen menyindir oenyanyi itu yang dikatakan seolah-olah mahu meniru pelakon kacak Korea Selatan, Lee Min Ho.

Perkongsian individu itu mendapat pelbagai reaksi daripada netizen lain yang berpendapat Hael berubah terlalu drastik dan dilihat berbeza dengan wajahnya yang dahulu.


Anak Istimewa Jadi Bahan Jenaka, Ahmad Idham Tegur Kumpulan UBI?

Perkongsian pelakon dan pengarah, Datuk Ahmad Idham menjadi perhatian apabila meluahkan pendapatnya susulan jenaka kumpulan lawak, IBU yang didakwa mempersendakan anak istimewa di pentas akhir Muzikal Lawak Superstar 3 baru-baru ini.

Menerusi perkongsian di Instagram itu, Idham seolah kecewa dengan tindakan kumpulan tersebut dipercayai meniru watak selebriti media sosial, Yoe Parey yang didiagnos mempunyai masalah pembelajaran.

BACA: Tamat Pengajian Di Peringkat PhD, Ahmad Idham Bergelar Doktor Falsafah

“Baru-baru ini tular di media sosial sebuah rancangan komedi menampilkan satu kumpulan melakonkan watak seorang anak istimewa, Yoe Parey yang telah didiagnos masalah pembelajaran.

“Saya melihat budaya menjadikan watak anak istimewa sebagai bahan lawak sudah dinormalisasi dalam kalangan masyarakat kita.

“Saya mengambil kesempatan ini untuk menegur sebagai tanda kasih dan sayang saya kepada adik-adik di dalam industri hiburan,” tulisnya.

Menurut pengarah itu lagi, perkara itu tidak wajar dijadikan sebagai bahan jenaka kerana akan mengguriskan hati ibu bapa yang mempunyai anak istimewa dan bimbang jika menjadi ikutan anak muda.

“Jauh disudut hati ibu bapa yang mempunyai anak-anak istimewa terbuku sedikit rasa kecewa apabila kekurangan anak-anak istimewa dijadikan bahan lawak untuk mentertawakan orang.

“Harapan saya agar kita tidak terus membudayakan perkara-perkara sebegini kerana ianya akan mempengaruhi anak-anak muda untuk turut sama melakukan perkara yang sama,” tulisnya.


Hairul Azreen, Hanis Zalikha Tempah Satu Pesawat Bawa Staf Bercuti

Setiap kali pasangan selebriti Hairul Azreen dan Hanis Zalikha memuat naik perkongsian mengenai percutian pasti akan menjadi perhatian apatah lagi ramai yang terpegun dengan kemewahan dan destinasi luar biasa dikunjungi mereka.

Baru-baru ini, perkongsian pasangan itu sekali lagi menjadi perhatian apabila menempah sebuah pesawat untuk membuat semua staf mereka bercuti di Pulau Redang.

BACA: Muncul Dalam Filem Beruniform Lagi, Netizen Muak Tengok Muka Hairul Azreen?

Difahamkan, selain bercuti rombongan itu juga turut menjalani penggambaran untuk produk terbaru keluaran syarikat mereka.

Perkongsian tersebut mendapat pelbagai reaksi daripada netizen yang memuji sikap pemurah aktor itu yang sanggup berbelanja besar serta menghargai para pekerja.

Tidak kurang juga, ada yang berseloroh mengatakan mahu bekerja dengan pasangan itu kerana mahu merasai percutian mewah tersebut.


Netizen Patah Hati Tengok Eyka Farhana Dipeluk Kekasih

Sejak kebelakangan ini nama pelakon Eyka Farhana menjadi bualan ramai apabila tampil seksi sehingga menimbulkan rasa kurang senang netizen.

Terbaru, video dimuat naik Eyka di aplikasi TikTok dimana pelakon itu membuat konten yang sedang trending buat masa kini di sebuah restoran.

BACA: Pakai Baju Tayang Dada, Netizen Body Shaming Aset Eyka Farhana

Namun, apa yang menjadi perhatian apabila kelihatan tangan seorang lelaki sedang merangkul badan pelakon itu dipercayai kekasihnya iaitu Akhyar Rashid.

Perkongsian video itu mendapat pelbagai reaksi daripada netizen terutama peminat lelaki yang kecewa dan patah hati melihat aksi mesra pelakon itu bersama kekasihnya.

Dalam pada itu, rata-rata netizen dapat meneka siapa pemilik tangan tersebut meskipun tidak didedahkan wajahnya dalam video berkenaan.

Umum mengetahui, hubungan Eyka dengan pemain bola sepak kebanggsaan, Akhyar Rashid bukan lagi rahsia, bagaimanapun pelakon berkata dia tidak mahu lagi berkongsikan mengenai kekasihnya di media sosial.


Elizabeth Tan Kongsi Foto Cium Mulut Dengan Suami, Peminat Kecewa Sampai Nak Unfollow

Meskipun sudah mendirikan rumah tangga, namun gambar penyanyi dan pelakon Elizabeth Tan di Instagram tetap menjadi tempat lelaki meninggalkan komen-komen gatal.

Baru-baru ini, perkongsian Elizabeth atau mesra disapa Lizzy menjadi perhatian apabila memuat naik foto romantis mencium bibir suaminya, Dr. Siew Jim.

BACA: Tunjuk Aksi Pertahankan Diri, Ramai Rela Jadi ‘Punching Bag’ Elizabeth Tan

Menerusi foto itu, Lizzy dilihat mengenakan gaun hitam seksi sambil dirangkul suaminya sebelum mereka berdua bercium serta beberapa gambar romantis lain.

Difahamkan, foto dimuat naik itu adalah gambar pasca-perkahwinan mereka berdua selepas mendirikan rumah tangga pada Mac tahun lalu.

Perkongsian Lizzy itu mendapat pelbagai reaksi daripada netizen yang meluahkan rasa kecewa melihat aksi romantis selebriti kegemaran mereka itu bercium dengan suami.

Tidak kurang juga, ada segelintir netizen mengatakan sepatutnya mereka dalam gambar tersebut dan bukannya suami Lizzy.

Malah, ada netizen mengatakan mereka mahu unfollow Instagram Lizzy kerana terlalu kecewa melihat gambar berkenaan.

Terdahlu, Elizabeth Tan telah melangsungkan perkahwinan secara ringkas dengan Siew Jim  di sebuah gereja di Gombak pada Mac 2021.


“Orang Gelar Saya Secondhand, Kereta Terpakai…” – Fatin Afeefa

Perceraian bukan sesuatu yang mudah bagi wanita  apatah lagi ramai yang memandang serong dengan gelaran janda. Itulah yang dilalui oleh pelakon Fatin Afeefa apabila sering menerima tohmahan negatif daripada orang ramai.

Menerusi sesi live di TikTok baru-baru ini, pelakon itu mendedahkan dia menerima pelbagai gelaran dan kata-kata hinaan sejak bercerai lima tahun lalu serta mengakui sedih apabila orang mengata tentang dirinya.

“Sejak bergelar ibu tunggal sejak lima tahun lalu, macam-macam gelaran orang beri pada saya. Secondhandlah, kereta terpakai pun ada.

“Siapa yang tidak sedih, walaupun sayalah wanita yang menuntut cerai tetapi orang tetap mengata mengenai saya,” katanya.

Menurut ibu tunggal kepada dua cahaya mata itu lagi, padangan negatif terhadap golongan janda selalunya dilemparkan oleh kaum lelaki.

Bagaimanapun, Fatin memberikan kata-kata semangat buat golongan sepertinya supaya tidak sedih dengan gelaran tersebut kerana ia bukannya perkara hina.

“Selalunya orang yang mengutuk itu ialah segelintir golongan lelaki yang suka mengawal perempuan tetapi tidak dapat, sebab itu mereka merendah-rendahkan janda.

“Ada sesetengah wanita anggap lebih mula kekal dalam perkahwinan yang tidak bahagia daripada jadi janda. Saya memilih untuk menjadi janda sebab saya ingin kejar kebahagiaan begitu juga untuk anak-anak. Tidak hina pun status janda ini dan jangan sesekali rasa sedih dengan perkara tersebut,” katanya.

Difahamkan, Fatin menjawab persoalan netizen yang bertanyakan bagaimana pelakon itu menghadapi pandangan negatif selepas bergelar ibu tunggal.

Terdahulu, Fatin pernah berkahwin dengan pelakon Adam Shahzpada tahun 2013 namun bercerai pada 2017. Pasangan itu dikurniakan seorang anak perempuan Ivy Herra Sophia.


Neelofa Akan Dedah Wajah Bilal Tak Lama Lagi

Usia anak sulungnya kini sudah mencecah lapan bulan, selebriti popular Neelofa berkata dia terbuka untuk mendedahkan Muhammad Bilal kepada umum tidak lama lagi.

Memetik Media Hiburan, Neelofa berkata juga mahu anak kesayangannya itu membesar secara normal seperti mana kanak-kanak yang lain.

“Setakat ini Alhamdulillah Bilal membesar dengan baik. Sebagai ibu saya teruja untuk berkongsi yang dia sekarang sudah pandai merangkak.

“Ya saya sedar ada yang masih mempertikaikan mengenai wajah Bilal di media sosial, jadi bahan gurau dan sebagainya. Tapi saya percaya di dalam komen tersebut juga terselit doa kesejahteraan anak saya,” katanya.

Dalam pada itu, Neelfa berkata dia tidak akan menghalang jika ada peminat mendekati untuk melihat wajah Bilal jika terserempak di tempat awam.

“Sebolehnya saya tak mahu sekat pembesaran dia, biarlah sama dengan kanak-kanak lain. Malah, tidak lama lagi saya dan suami akan bawa dia melancong buat pertama kali.

“Saya pun akui dia akan terdedah dengan persekitaran luar. Saya pun tak halang kalau ada sesiapa terserempak lalu tatap wajahnya. Cuma kebanyakannya faham dan menghormati privasi,” katanya.


Fazura Dipuji Kaburkan Jenama Beg Tangan, Netizen Jangka Neelofa Bakal Dedah Hidung Bilal

Baru-baru ini, pelakon dan usahawan Nur Fazura ada memuat naik gambarnya memakai jaket hitam serta bertopi putih dengan tanda pagar meluahkan rasa syukur.

Namun, apa yang menjadi perhatian ramai apabila Fazura bertindak mengaburkan jenama beg tangannya sebelum ianya dimuat naik di media sosial.

Meskipun bag tangan itu dikaburkan, namun ramai pasti beg tersebut berjenama Hermes dan nilainya boleh mencecah ratusan ribu ringgit.

Perkongsian Fazura itu mendapat pelbagai reaksi daripada netizen yang memuji sikap pelakon itu yang sangat merendah diri serta ada yang bertanyakan mengapa beg tangan tersebut dikaburkan.

Sementara itu, apabila keluar sahaja berita mengenai Fazura  sudah pasti akan ada netizen yang mengaitkannya dengan artis lain.

Tular perkongsian seorang pengguna di laman Twitter, meskipun tidak menyatakan nama namun ramai dapat meneka artis yang dimaksudkan adalah Neelofa.

Ada sahaja netizen ni. Dengar cerita tak lama lagi peminat akan dapat tengok wajah Bilal. Tengok sipi-sipi pun dah comel, apa lagi kalau tengok wajah penuh.